Agbẹkọya ati ṣọja kọju ija sira wọn n’Ibadan, ni wọn ba yinbọn pa ọlọkada to n lọ jẹẹjẹ ẹ

Ọlawale Ajao, Ibadan Ọlọkada lo fori ko iku ojiji nigba ti ẹgbẹ Agbẹkọya, iyẹn ọkan ninu awọn ẹgbẹ awọn ajijagbara Yoruba fija pẹẹta ni sẹkiteriati ijọba ipinlẹ Ọyọ, l’Agodi, n’Ibadan, ti i ṣe gbọngan ipade awọn ẹlẹgbẹjẹgbẹ ilẹ Yoruba kaakiri agbaye to waye laaarọ Ọjọbọ, Tọsidee, ọsẹ yii. Wahala bẹ silẹ nigba ti awọn ṣọja ko gba fun gbogbo awọn to waa ṣoju ẹgbẹ Agbẹkọya lati rọ wọ inu ọgba naa lẹẹkan naa, ṣugbọn ti awọn ọmọ ẹgbẹ ajijagbara yii sọ pe ta ni wọn lati maa fọwọ lalẹ le awọn lori ninu ilu awọn, wọn ni gbogbo awọn lawọn yoo jọ wọle papọ, nnkan kan ko si ni i tẹyin ẹ yọ. ALAROYE gbọ pe nibi ti wọn ti n fa ọrọ yii mọra wọn lọwọ lọkan ninu awọn ọmọ ẹgbẹ Agbẹkọya ti binu ko ifọti fun ṣọja kan, nigba naa lawọn ṣọja jẹwọ ara wọn gẹgẹ bii jagunjagun pẹlu bi wọn ṣe ṣina ibọn bolẹ, ti ọrọ si di ẹni-ori-yọ-o-dile, paapaa fun awọn ti ko lóògùn arìndọ́ debi ti wọn yoo ba wọn jaáyán. Adekunle Adeyẹmi tiṣẹlẹ ọhun ṣoju ẹ ṣalaye fakọroyin wa pe, “Ibọn ti awọn ṣọja n yin ko ba awọn Agbẹkọya lẹru, ọlọkada kan to n lọ jẹẹjẹ ẹ nibọn lọọ ba. “Nibi ti wọn ti jọ n bara wọn fa a lọwọ lawọn ṣọja ti foonu awọn Operation Burst (ikọ eleto aabo ipinlẹ Ọyọ, eyi to ko awọn ṣọja, ọlọpaa atawọn oṣiṣẹ eleto aabo yooku papọ). Awọn yẹn ni wọn fi tiagaasi tu awọn Agbẹkọya ka ti alaafia fi pada jọba, to di pe gbogbo awọn to wa sibi ipade yẹn n wọle lọkọọkan ejeeji gẹgẹ bi awọn ṣọja to n ṣọ sẹkiteriati ṣe la a kalẹ.” Ileewosan UCH la gbọ pe wọn sare gbe ọlọkada naa lọ, ko si ju wakati meji lọ lẹyin naa lakọroyin wa gbọ iroyin iku ẹ.


Adekunle Adeyẹmi tiṣẹlẹ ọhun ṣoju ẹ ṣalaye fakọroyin wa pe, “Ibọn ti awọn ṣọja n yin ko ba awọn Agbẹkọya lẹru, ọlọkada kan to n lọ jẹẹjẹ ẹ nibọn lọọ ba. “Nibi ti wọn ti jọ n bara wọn fa a lọwọ lawọn ṣọja ti foonu awọn Operation Burst (ikọ eleto aabo ipinlẹ Ọyọ, eyi to ko awọn ṣọja, ọlọpaa atawọn oṣiṣẹ eleto aabo yooku papọ). Awọn yẹn ni wọn fi tiagaasi tu awọn Agbẹkọya ka ti alaafia fi pada jọba, to di pe gbogbo awọn to wa sibi ipade yẹn n wọle lọkọọkan ejeeji gẹgẹ bi awọn ṣọja to n ṣọ sẹkiteriati ṣe la a kalẹ.” Ileewosan UCH la gbọ pe wọn sare gbe ọlọkada naa lọ, ko si ju wakati meji lọ lẹyin naa lakọroyin wa gbọ iroyin iku ẹ. Nigba ti akọroyin wa pe SP Olugbenga Fadeyi ti i ṣe Alukoro fun ileeṣẹ ọlọpaa ipinlẹ Ọyọ lati fidi iṣẹlẹ yii mulẹ, o loun ko mọ nipa iṣẹlẹ naa nitori ẹnikẹni ko ti i fi iroyin ọhun to awọn leti.


Nigba ti akọroyin wa pe SP Olugbenga Fadeyi ti i ṣe Alukoro fun ileeṣẹ ọlọpaa ipinlẹ Ọyọ lati fidi iṣẹlẹ yii mulẹ, o loun ko mọ nipa iṣẹlẹ naa nitori ẹnikẹni ko ti i fi iroyin ọhun to awọn leti.


Ọjọ Aje to n bọ lawọn akẹkọọ yoo pada sileewe l’Ọṣun

Florence Babaṣọla, Oṣogbo Alakooso ileeṣẹ to n ri si eto ẹkọ nipinlẹ Ọṣun, Arabinrin C. K. Ọlaniyan, ti kede pe ọjọ Aje, Mọnde, ọsẹ to n bọ, lawọn akẹkọọ piramari ati ti girama yoo pada sileewe. Bakan naa lo ni atunṣe yoo ba ilana eto ẹkọ ti wọn n ba lọ tẹlẹ nitori ijọba ti fi ọsẹ kan kun taamu ti wọn n lo lọwọ yii. Ọlaniyan ṣalaye pe eleyii ko ṣẹyin konilegbele to waye laipẹ yii. O ni dipo ki saa eto ẹkọ yii pari lọgbọnjọ, oṣu ti a wa yii, o di ọjọ kẹfa, oṣu kọkanla, ọdun yii.


Awọn ileewe yoo wọle pada lọjọ Aje to n bọ l’Ondo

Oluṣẹyẹ Iyiade, Akurẹ Ijọba ipinlẹ Ondo ti kede ọjọ Aje, Mọnde, ọjọ keji, oṣu kọkanla, ọdun ta a wa yii, gẹgẹ bii ọjọ tawọn akẹkọọ yoo wọle pada sileewe wọn lẹyin ọsẹ meji ti wọn ti wa nile nitori iwọde SARS. Kọmisanna eto ẹkọ ati imọ sayẹnsi, Ọgbẹni Fẹmi Agagu, lo paṣẹ yii ninu atẹjade to fi sita l’Ọjọbọ, Tọsidee, ọsẹ yii. O ni ijọba pinnu ati ṣi gbogbo ileewe alakọọbẹrẹ ati girama to wa kaakiri ipinlẹ Ondo pada niwọn igba ti alaafia ti n jọba lẹyin rogbodiyan to suyọ lasiko iwọde SARS ti wọn ṣe kọja. Kọmisanna ọhun ni o di dandan fun gbogbo ileewe ijọba ati aladaani lati gbọran si aṣẹ tuntun naa, bẹrẹ lati ọjọ Aje, Mọnde, ọsẹ to n bọ lọ.


Ki ẹni to ba fẹẹ ṣofofo awọn ọdaran to ji ẹru lasiko iwọde SARS pe nọmba yii…

Florence Babaṣọla, Oṣogbo Lẹyin ti anfaani wakati mejilelaaadọrin ti Gomina Gboyega Oyetọla kede gẹgẹ bii asiko oore-ọfẹ fun awọn to ji ẹru ijọba pe loru Ọjọruu, Wẹsidee, ọsẹ yii, awọn agbofinro yoo bẹrẹ si i lọ lati ile de ile, lati ṣawari awọn ẹru naa lati Ọjọbọ, Tọsidee, ọsẹ yii. Ninu atẹjade kan ti akọwe ijọba ipinlẹ Ọṣun, Ọmọọba Wọle Oyebamiji, fi sita lori atunṣe to de ba asiko konilegbele lo ti ni ijọba dupẹ lọwọ awọn ti wọn lo anfaani asiko oore-ọfẹ ọhun lati da ẹru ti wọn ji pada. Oyebamiji ṣalaye pe bo tilẹ jẹ pe awọn kan ti da awọn ẹru naa pada, sibẹ, ẹru ijọba ati tawọn aladaani to ku nita ṣi pọ, idi niyẹn tijọba yoo fi gbe igbesẹ to nipọn lori awọn kọlọransi ẹda naa. O ni lati owurọ Ọjọbọ lọ, ole ni wọn yoo pe ẹnikẹni ti wọn ba ba ẹru ofin nile rẹ, wọn yoo mu un, yoo si foju bale-ẹjọ gẹgẹ bii ọdaran. Ijọba waa rọ ẹnikẹni to ba fẹẹ ṣofofo awọn ọdaran naa ti wọn wa lagbegbe wọn lati pe sori nọmba yii: 08187187678. Tẹ o ba gbagbe, lopin ọsẹ to kọja lawọn kan n lọ sile awọn oloṣelu ati ileeṣẹ ijọba, ti wọn si n ko gbogbo nnkan ti wọn ba nibẹ latari bi awọn kan ṣe ri ounjẹ korona tijọba ipinlẹ Ọṣun ko siluu Ẹdẹ.


O ni lati owurọ Ọjọbọ lọ, ole ni wọn yoo pe ẹnikẹni ti wọn ba ba ẹru ofin nile rẹ, wọn yoo mu un, yoo si foju bale-ẹjọ gẹgẹ bii ọdaran. Ijọba waa rọ ẹnikẹni to ba fẹẹ ṣofofo awọn ọdaran naa ti wọn wa lagbegbe wọn lati pe sori nọmba yii: 08187187678. Tẹ o ba gbagbe, lopin ọsẹ to kọja lawọn kan n lọ sile awọn oloṣelu ati ileeṣẹ ijọba, ti wọn si n ko gbogbo nnkan ti wọn ba nibẹ latari bi awọn kan ṣe ri ounjẹ korona tijọba ipinlẹ Ọṣun ko siluu Ẹdẹ. Ọpọlọpọ ọkada, mansinni iranṣọ, ẹrọ ilọta, jẹnẹretọ, aga, oogun-oyinbo, ẹrọ amomitutu ati bẹẹ bẹẹ lọ ni wọn ji gbe nibẹ.


Ọpọlọpọ ọkada, mansinni iranṣọ, ẹrọ ilọta, jẹnẹretọ, aga, oogun-oyinbo, ẹrọ amomitutu ati bẹẹ bẹẹ lọ ni wọn ji gbe nibẹ.


Kíréètì ọti bíà meji pere ni mo ji gbe lagọọ ọlọpaa lasiko iwọde SARS- Hamsat

Ọlawale Ajao, Ibadan Ọkan ninu awọn afurasi ọdaran tọwọ awọn agbofinro tẹ fun pe wọn dana sun agọ ọlọpaa ilu Isẹyin lẹyin ti wọn ti ji gbogbo ẹru to wa nibẹ ko, Taoreed Hamsat, ti sọ pe dukia awọn ọlọpaa ti oun ji gbe ninu teṣan wọn ko pọ rara, oun ko gbe ju kireeti ọti bia meji pere lọ. Ọmọkunrin ẹni ọdun mẹrindinlọgbọn yii, ẹni tawọn ẹgbẹ ẹ tun mọ si Shorlex, jẹ ọkan ninu awọn mẹsan-an tọwọ awọn agbofinro tẹ lori agọ ọlọpaa Isẹyin ti wọn dana sun lẹyin ti wọn ti le awọn agbofinro ibẹ lugbo, ti wọn si ji gbogbo dukia to wa ninu teṣan naa ko. Nigba ti ọga agba awọn ọlọpaa ipinlẹ Ọyọ, CP Joe Nwachukwu Enwonwu, n ṣafihan oun atawọn yooku ẹ fawọn oniroyin l’Ọjọruu, Wẹsidee, ọsẹ yii, Hamsat ṣalaye pe, “Mo dara pọ mọ awọn to n ṣe iwọde nipa ọrọ SARS. Nigba ta a de teṣan ọlọpaa (ni Isẹyin), mo ri i ti kaluku n ko nnkan to wu u ninu ẹru to wa nibẹ nitori ba a ṣe yọ lọọọkan lawọn ọlọpaa to wa ni teṣan ti sa lọ. “Kireeti ọti bia meji pere lemi ri gbe ni temi. Ki i si i ṣe pe mo gbe e lọ sile naa, iwaju teṣan yẹn naa ni mo gbe e si ti kaluku si n mu eyi to maa mu.


Nigba ta a de teṣan ọlọpaa (ni Isẹyin), mo ri i ti kaluku n ko nnkan to wu u ninu ẹru to wa nibẹ nitori ba a ṣe yọ lọọọkan lawọn ọlọpaa to wa ni teṣan ti sa lọ. “Kireeti ọti bia meji pere lemi ri gbe ni temi. Ki i si i ṣe pe mo gbe e lọ sile naa, iwaju teṣan yẹn naa ni mo gbe e si ti kaluku si n mu eyi to maa mu. “Nnkan kan ṣoṣo ti mo le sọ pe mo ri gbe dele nibẹ ko ju jẹnẹretọ kekere lọ. Lọjọ keji ni mo si ti gbe e lọ si mọṣalaaṣi nigba ti Kabiesi, Asẹyin tilu Isẹyin, Ọba Ganiyy Adekunle, paṣẹ pe gbogbo awa ta a ji nnkan ko ni teṣan, ka tete da a pada si mọṣalaaṣi tabi aafin awọn. “Ki i ṣe pe mo deede gbe jẹnẹretọ gan-an, nigba ti mo ri i pe wọn fẹẹ dana sun un pọ mọ teṣan ni mo gbe e ko ma baa jona.


“Nnkan kan ṣoṣo ti mo le sọ pe mo ri gbe dele nibẹ ko ju jẹnẹretọ kekere lọ. Lọjọ keji ni mo si ti gbe e lọ si mọṣalaaṣi nigba ti Kabiesi, Asẹyin tilu Isẹyin, Ọba Ganiyy Adekunle, paṣẹ pe gbogbo awa ta a ji nnkan ko ni teṣan, ka tete da a pada si mọṣalaaṣi tabi aafin awọn. “Ki i ṣe pe mo deede gbe jẹnẹretọ gan-an, nigba ti mo ri i pe wọn fẹẹ dana sun un pọ mọ teṣan ni mo gbe e ko ma baa jona. Aago ara ogiri ko si lara ẹru ti mo gbe ni teṣan, iwaju mọṣalaṣi ni mo ti ri i. Tẹ o ba gbagbe, ọlọpaa mẹfa lawọn oluwọde dana sun ninu ikọlu ọtọọtọ lọsẹ to kọja laisko ti wọn n pe fun ifopin si SARS, iyẹn, ẹka ileeṣẹ ọlọpaa ilẹ yii to n gbogun ti idigunjale ti wọn si sun agọ ọlọpaa nina. CP Enwonwu fidi eyi mulẹ pe oun ko ti i le sọ iye ọlọpaa ti awọn oluwọde naa pa lasiko ifẹhonu han wọn, ṣugbọn ọlọpaa mẹfa lawọn ti i le fidi ẹ mulẹ pe o ba iṣẹlẹ ọhun rin. O waa ṣeleri pe gbogbo awọn to lọwọ ninu ikọlu awọn agọ ọlọpaa kaakiri ipinlẹ Ọyọ, eyi to ṣokunfa iku ọpọlọpọ agbofinro lọwọ awọn yoo tẹ, ti awọn yoo si fi wọn jofin bo ṣe tọ ati bo ṣe yẹ.


Aago ara ogiri ko si lara ẹru ti mo gbe ni teṣan, iwaju mọṣalaṣi ni mo ti ri i. Tẹ o ba gbagbe, ọlọpaa mẹfa lawọn oluwọde dana sun ninu ikọlu ọtọọtọ lọsẹ to kọja laisko ti wọn n pe fun ifopin si SARS, iyẹn, ẹka ileeṣẹ ọlọpaa ilẹ yii to n gbogun ti idigunjale ti wọn si sun agọ ọlọpaa nina. CP Enwonwu fidi eyi mulẹ pe oun ko ti i le sọ iye ọlọpaa ti awọn oluwọde naa pa lasiko ifẹhonu han wọn, ṣugbọn ọlọpaa mẹfa lawọn ti i le fidi ẹ mulẹ pe o ba iṣẹlẹ ọhun rin. O waa ṣeleri pe gbogbo awọn to lọwọ ninu ikọlu awọn agọ ọlọpaa kaakiri ipinlẹ Ọyọ, eyi to ṣokunfa iku ọpọlọpọ agbofinro lọwọ awọn yoo tẹ, ti awọn yoo si fi wọn jofin bo ṣe tọ ati bo ṣe yẹ.


Ijọba ti n da ẹru tawọn janduku ji ko pada fawọn to ni in l’Ọṣun

Florence Babaṣọla, Oṣogbo Lọsan-an Ọjọbọ, Tọsidee, ọsẹ yii ni igbimọ tijọba ipinlẹ Ọṣun gbe kalẹ lati ṣagbatẹru gbigba ati dida awọn ẹru ti awọn janduku kan ji lopin ọsẹ to kọja pada fawọn ẹlẹru bẹrẹ iṣẹ wọn. Akọwe igbimọ naa, Ọgbẹni Samson Owoyọkun, ṣalaye fawọn oniroyin pe ijọba ibilẹ mẹrinla ni wahala naa ti waye. O ni awọn ti wọn ni awọn ẹru naa ti n mu ẹri idaniloju wa lati gba ẹru wọn. Lara awọn nnkan ti awọn janduku naa ti da pada ni firiiji, ẹrọ ilọta, tẹlifiṣan, jẹneretọ, aga onigi, aga onike ati bẹẹ bẹẹ lọ. Akọwe ileeṣẹ adojutofo lẹka eto ilera to jẹ tijọba, Osun Health Insurance Scheme, Dokita Niyi Ọginni, sọ pe oun ti ri ida mẹẹẹdogun ninu ida ọgọrun-un nnkan ti wọn ji nileeṣẹ oun. O rọ awọn araalu lati ma ṣe bo ẹnikẹni ti wọn ba ka ẹru ijọba mọ lọwọ laṣiiri rara.


A gbọdọ tẹle ofin awọn eleto ilera ki korona ma baa tun wọ ilẹ wa lẹẹkeji-Buhari

Aderohunmu Kazeem Lori ẹrọ agbọrọkaye rẹ, twitter, ni Aarẹ Muhammadu Buhari ti rọ awọn ọmọ orileede yii pe ki wọn tele gbogbo ofin ati ilana ti awọn eleto ilera ti la kalẹ lori ọna ati dena arun korona nilẹ wa. O ni ọrọ aje ilẹ wa ko gbadun debii ka tun lugbadi korona lẹẹkeji. Buhari ni titẹle awọn ilana yii ṣe pataki ki a ma baa tun lugbadi korona leekeji nilẹ wa. O ni ikilọ yii ṣe pataki ta a ba wo awọn ohun to n ṣẹlẹ lawọn orileede kaakiri agbaye bayii, nibi ti korona ti tun n ba wọn finra lẹlẹẹkeji. Aarẹ ni a gbọdọ mura daadaa lati ri i pe bi ọrọ korona ti ṣe rọlẹ lọdọ wa, a ko tun ṣe ohun ti yoo mu ki o tun ṣẹ yọ mọ.


”Awọn aṣẹwo gba ninu ounjẹ korona ta a pin l’Ondo, ko sẹni to ko ounjẹ pamọ”

Aderohunmu Kazeem Alaga ajọ to n ri si pinpin awọn ohun eelo tijọba pese fun awọn araalu lasiko Korona nipinlẹ Ondo, Akin Olotu, ti ṣalaye pe ki i ṣe pe awọn ko ṣuga tawọn eeyan ba ninu ile ẹru ti wọn si ji ko lọ pamọ, o ni awọn fẹẹ ko o fun awọn ileeṣẹ to n ṣe burẹdi nipinlẹ Ondo ni, ki awọn le fi ba wọn dunaa-dura lati din owo burẹdi ku. O ni gbogbo ounjẹ lawọn pin pata, awọn aṣẹwo paapaa gba ninu ounjẹ korona yii. O sọrọ yii lasiko ifọrọwerọ to ṣe pẹlu ileesẹ tẹlifiṣan Arise, ni Ọjọbọ, Tọsidee, ọsẹ yii. Ọkunrin naa ṣalaye pe bii ṣuga ẹgbẹrun kan lawọn tọju pamọ sinu ile naa ki awọn janduku too ya lọ sibẹ lọọ ko o. Olotu sọ pe gbogbo ounjẹ iranwọ ti wọn fun awọn lasiko korona lawọn pin kaakiri ijọba ibilẹ mejidinlogun to wa nipinlẹ Ondo. Awọn opo, awọn aṣẹwo, awọn arugbo atawọn alaboyun lo ni awọn pin awọn ounjẹ iranwọ naa kan. O ni oun le fi gbogbo ẹnu sọ ọ pe ko si ounjẹ kankan ti awọn ṣẹku sibi kan, gbogbo ounjẹ to wa fun korona lawọn pin patapata. Bẹẹ ni fidio tawọn ya lasiko tawọn n pin in wa lati fi ṣe ẹri.


Ọkunrin naa ṣalaye pe bii ṣuga ẹgbẹrun kan lawọn tọju pamọ sinu ile naa ki awọn janduku too ya lọ sibẹ lọọ ko o. Olotu sọ pe gbogbo ounjẹ iranwọ ti wọn fun awọn lasiko korona lawọn pin kaakiri ijọba ibilẹ mejidinlogun to wa nipinlẹ Ondo. Awọn opo, awọn aṣẹwo, awọn arugbo atawọn alaboyun lo ni awọn pin awọn ounjẹ iranwọ naa kan. O ni oun le fi gbogbo ẹnu sọ ọ pe ko si ounjẹ kankan ti awọn ṣẹku sibi kan, gbogbo ounjẹ to wa fun korona lawọn pin patapata. Bẹẹ ni fidio tawọn ya lasiko tawọn n pin in wa lati fi ṣe ẹri. O fi kun alaye rẹ pe ṣuga ti wọn ko wa fawọn nipinlẹ Ondo ti pọ ju lawọn fi tọju eyi ti awọn janduku lọọ ji ko ọhun. Ati pe ṣuga nikan lo wa ninu ile ẹru naa, ko si ounjẹ mi-in nibẹ. O ni awọn to wọle ko ṣuga tawọn tọju naa ti kuro ni awọn ti ebi n pa, bi ko ṣe awọn ọdaran ati janduku.


O fi kun alaye rẹ pe ṣuga ti wọn ko wa fawọn nipinlẹ Ondo ti pọ ju lawọn fi tọju eyi ti awọn janduku lọọ ji ko ọhun. Ati pe ṣuga nikan lo wa ninu ile ẹru naa, ko si ounjẹ mi-in nibẹ. O ni awọn to wọle ko ṣuga tawọn tọju naa ti kuro ni awọn ti ebi n pa, bi ko ṣe awọn ọdaran ati janduku.


Iya kọ lo n jẹ awọn to fọ ile ounjẹ kiri, o lohun to n ṣe wọn – Fẹmi Adeṣina

Aderounmu Kazeem Fẹmi Adeṣina, oluranlọwo fun Aarẹ Muhammed Buhari nipa eto iroyin ati ohun to ni ṣe pẹlu awujọ, ti bu ẹnu atẹ lu ohun ti ajọ agbaye kan, Amnesty International sọ wi pe ebi ati bi inu ṣe n bi araalu lo mu kawọn eeyan kan maa ji ẹru ijọba ko kiri. Adeṣina ninu ọrọ ẹ sọ pe ki i ṣe ebi tabi ibinu lo mu wọn ṣe e bi ko ṣe pe rogbodiyan to n ṣẹlẹ laarin ilu, ti ko si si ilana ofin mọ, tabi agbofinro to le bu wọn so, iyẹn lo fun awọn eeyan kan lanfaani lati huwa ọdaran ọhun. O fi kun ọrọ ẹ pe, ajọ Amnesty International kuna patapata ninu ọrọ ti wọn sọ wi pe bi awọn ṣọja ṣe kọlu awọn ọdọ to n ṣewọde ni Lẹkki lo fa sababi bi awọn ọdọ kan ṣe n ba nnkan jẹ kiri, nigba ti inu buruku bẹrẹ si bi wọn. O ni ṣaaju ki ọrọ Lẹkki too ṣẹlẹ lawọn eeyan kan ti kọlu awọn ọlọpaa ati teṣan wọn, ti wọn sọna si teṣan ọlọpaa to wa l’Orile, l’Ekoo. Bakan naa lo tun fi kun un pe ọgba ẹwọn to wa ni Benin ati Oko ti wọn kọlu naa, ki i ṣe ibinu kan lo n ṣe awọn eeyan bi ko ṣe pe wọn lo anfaani rogbodiyan to wa nita nigba yẹn lati fi ṣiṣẹ ibi.


Ile-ẹjọ da ẹjọ Ṣoworẹ ati Bakare nu, wọn ni ko lẹsẹ nilẹ rara

Aderounmu Kazeem Ile-ẹjọ ko-tẹ-mi-lọrun kan niluu Abuja ti da ẹjọ ti Ọmọyẹle Ṣoworẹ ati ẹni keji ẹ, Ọlawale Bakare, pe nu o. Ana Wẹsidee, Ọjọruu, yii ni igbẹjọ ọhun waye niluu Abuja. Ohun ti Adajọ Stephen Adah sọ ni pe iwe ipẹjọ ko-tẹ-mi-lọrun ti Ṣoworẹ ati ẹni keji ẹ, Bakare, pe ko bojumu to. O ni ẹsun ọdaran ni wọn fi kan wọn, ti eeyan ba si fẹẹ pe iru ẹjọ bẹẹ, ọtọọtọ ni eeyan maa n ṣe e, ki i ṣe ọhun ti eeyan meji le pe papọ soju kan. Yatọ si eyi, ile-ẹjọ ọhun tun sọ pe ẹni kan ṣoṣo lo fọwọ si iwe ipejọ naa, bo tilẹ jẹ pe ohun ti wọn n sọ ni pe iwe ipejọ eeyan meji ni. Wọn ni fun idi eyi, ẹjọ ti Ọlawale Bakare ati Ọmọyẹle Ṣoworẹ, ẹni to dije dupo aarẹ orilẹ-ede yii pẹlu Muhammed Buhari, pe ko lẹsẹ nilẹ rara. Tẹ o ba gbagbe, ile-ẹjọ giga kan niluu Abuja ni wọn ti n ba Bakare ati Ọmọyẹle Ṣoworẹ ṣẹjọ, ẹsun ti wọn si fi kan wọn ni i ṣe pelu iditẹ-gbajọba, atawọn ẹsun mi-in bii jibiti, lilo ẹrọ ayelujara fi dunkooko, bẹẹ ni wọn tun fẹsun kan wọn wi pe wọn n bu Aarẹ Muhammed Buhari. Bọrọ ọhun ṣe wa niyẹn ki Adajọ Ijeoma Ojukwu too fun wọn ni beeli lọjọ kẹrin oṣu kẹwaa, ọdun yii.


Wọn ni fun idi eyi, ẹjọ ti Ọlawale Bakare ati Ọmọyẹle Ṣoworẹ, ẹni to dije dupo aarẹ orilẹ-ede yii pẹlu Muhammed Buhari, pe ko lẹsẹ nilẹ rara. Tẹ o ba gbagbe, ile-ẹjọ giga kan niluu Abuja ni wọn ti n ba Bakare ati Ọmọyẹle Ṣoworẹ ṣẹjọ, ẹsun ti wọn si fi kan wọn ni i ṣe pelu iditẹ-gbajọba, atawọn ẹsun mi-in bii jibiti, lilo ẹrọ ayelujara fi dunkooko, bẹẹ ni wọn tun fẹsun kan wọn wi pe wọn n bu Aarẹ Muhammed Buhari. Bọrọ ọhun ṣe wa niyẹn ki Adajọ Ijeoma Ojukwu too fun wọn ni beeli lọjọ kẹrin oṣu kẹwaa, ọdun yii. Lara ofin ti wọn si fi de wọn ni pe Ṣoworẹ ko gbọdọ ba wọn duro sibi ipejọ kankan ko sọ pe oun fẹẹ ba araalu sọrọ. Bakan naa ni wọn tun fofin de e wi pe ko gbọdọ kuro niluu Abuja, nigba ti wọn sọ pe Bakare ni tiẹ ko gbọdọ kọja ipinlẹ Ọṣun to n gbe. Awọn ofin ti wọn fun awọn eeyan mejeeji niyẹn, ohun tawọn naa si ṣe ni pe wọn lawọn yoo pẹjọ ko-tẹ-mi-lọrun lori ẹ. Ẹjọ ti wọn pe naani wọn ti danu yii o.


Lara ofin ti wọn si fi de wọn ni pe Ṣoworẹ ko gbọdọ ba wọn duro sibi ipejọ kankan ko sọ pe oun fẹẹ ba araalu sọrọ. Bakan naa ni wọn tun fofin de e wi pe ko gbọdọ kuro niluu Abuja, nigba ti wọn sọ pe Bakare ni tiẹ ko gbọdọ kọja ipinlẹ Ọṣun to n gbe. Awọn ofin ti wọn fun awọn eeyan mejeeji niyẹn, ohun tawọn naa si ṣe ni pe wọn lawọn yoo pẹjọ ko-tẹ-mi-lọrun lori ẹ. Ẹjọ ti wọn pe naani wọn ti danu yii o.


Ijọba Eko ti ni ki gbogbo ileewe wọle pada ni Mọnde to n bọ yii

Aderounmu Kazeem Mọnde, ọjọ Aje to n bọ yii ni ijọba ipinlẹ Eko ti kede wi pe ki gbogbo awọn ọmọleewe pada sẹnu ẹkọ wọn. Kọmiṣanna fun eto ẹkọ nipinlẹ Eko, Arabinrin Fọlaṣade Adefisayọ lo sọrọ ọhun. Bakan naa lo sọ pe o jẹ ohun to ba ni lọkan jẹ bi eto ẹkọ ṣe n ṣe segesege ninu ọdun yii, pẹlu bi awọn ọmọleewe ko ṣe ni kilaasi igbẹkọ fun ọpọ igba ninu ọdun 2020 yii. O fi kun ọrọ ẹ pe, awọn ti wọn je akẹkọọ ti wọn n gbe ninu ọgba ileewe, iyen awọn Bọoda gbọdo ti pada sile ẹkọ lọjọ Aiku, Sannde yii. Nigba ti gbogbo awọn akẹkọọ yooku yoo pada sẹnu ẹkọ wọn lọjọ Aje, Mọnde, ọjọ keji oṣu kọkanla ọdun yii. Kọmiṣanna yii ti waa rọ gbogbo akẹkọo pata lati kọju mọ iwe wọn, bẹẹ lo sọ pe oun ni ireti wi pe akude kankan ko tun ni i ba eto ẹkọ mọ titi ti saa tuntun yii yoo fi pari


O ṣoju mi koro (Apa Keji)

Ewo ni Tinubu tun n wi yii o! Aṣiwaju Bọla Ahmed Tinubu ba awọn oniroyin sọrọ lẹyin to lọọ ṣe abẹwo si Gomina Babajide Sanwoolu l’Ekoo, ohun to si sọ ni pe awọn ti wọn ṣe iwọde ni too-geeti Lẹkki ni ẹjo lati jẹ, itumọ eyi ni pe ọlọpaa gbọdọ mu wọn, ki wọn si kawọ pọnyin rojọ niwaju awọn adajọ. Tinubu ni awọn kan lo ko wọn debẹ, awọn kan lo si n fun wọn ni jijẹ mimu nibẹ, o yẹ ki wọn wadii gbogbo wọn, bo ba si ṣee ṣe, ki ọwọ ijọba tẹ wọn. Iru ọrọ wo lo n tẹnu ọkunrin oloṣelu yii jade bayii, awọn wo gan-an si ni Tinubu n tori ẹ ṣe gbogbo ohun to n ṣe.Tabi bawo ni eeyan yoo kuku ṣe ya alailaaanu ati ọdaju bayii! Ṣe bi Tinubu ṣe ri niyi ni abi oṣelu to n ṣe yii naa lo kuku sọ ọ da bayii! Iyẹn ni pe ohun ti awọn ti wọn yinbọn pa awọn ọmọ ọlọmọ yii ṣe daa!


O ṣoju mi koro (Apa Keji)

Iru ọrọ wo lo n tẹnu ọkunrin oloṣelu yii jade bayii, awọn wo gan-an si ni Tinubu n tori ẹ ṣe gbogbo ohun to n ṣe.Tabi bawo ni eeyan yoo kuku ṣe ya alailaaanu ati ọdaju bayii! Ṣe bi Tinubu ṣe ri niyi ni abi oṣelu to n ṣe yii naa lo kuku sọ ọ da bayii! Iyẹn ni pe ohun ti awọn ti wọn yinbọn pa awọn ọmọ ọlọmọ yii ṣe daa! Iyẹn ni pe inu Tinubu dun si ohun ti Buhari ati ijọba rẹ ṣe nilẹ Yoruba! Iyẹn ni pe to ba jẹ Tinubu naa lo wa nile ijọba ohun ti yoo ṣe fun Yoruba ree! Dajudaju, pẹlu **orukọ ti Tinubu ni yii, ko ṣe dandan mọ lati maa wadii awọn ti wọn lọọ yinbọn pa awọn ọmọ ọlọmọ yii kiri mọ, Tinubu paapaa le sọ si: bi ko ba mọ awọn ti wọn yinbọn yii, o yẹ ko mọ awọn ti wọn ran wọn, nigba toun naa ti wa ninu awọn ti ko fẹran ohun ti awọn ọmọ naa n ṣe ni too-geeti yii, ileeṣẹ to jẹ ileeṣẹ ọmọ tiẹ gangan.


O ṣoju mi koro (Apa Keji)

Iyẹn ni pe inu Tinubu dun si ohun ti Buhari ati ijọba rẹ ṣe nilẹ Yoruba! Iyẹn ni pe to ba jẹ Tinubu naa lo wa nile ijọba ohun ti yoo ṣe fun Yoruba ree! Dajudaju, pẹlu **orukọ ti Tinubu ni yii, ko ṣe dandan mọ lati maa wadii awọn ti wọn lọọ yinbọn pa awọn ọmọ ọlọmọ yii kiri mọ, Tinubu paapaa le sọ si: bi ko ba mọ awọn ti wọn yinbọn yii, o yẹ ko mọ awọn ti wọn ran wọn, nigba toun naa ti wa ninu awọn ti ko fẹran ohun ti awọn ọmọ naa n ṣe ni too-geeti yii, ileeṣẹ to jẹ ileeṣẹ ọmọ tiẹ gangan. Bo ba jẹ ibi ti ijọba oloootọ wa ni, eyi ti Tinubu fi n wadii awọn ti wọn ran awọn ọmọ yii lọ sibẹ, niṣe ni ijọba iba mu oun funra ẹ, ti wọn o ba ni ko waa ṣalaye ohun to mọ nipa awọn ti wọn yinbọn pa awọn eeyan ni Lẹkki. Ootọ ti foju han bayii, inu Tinubu ko dun si awọn ọmọ to n ṣẹwọde, o si yẹ ko ṣalaye fun gbogbo aye bi wọn ṣe ṣeto ibọn lati fi le wọn lọ. Ọlọrun ṣe e ṣọja ti lawọn ko mọ, ijọba Buhari ko sọ pe awọn mọ, awọn ọlopaa lawọn ko mọ, ṣugbọn ninu gbogbo wọn, ko sẹni kan to beere pe ki lawọn ọmọ naa n wa nibi ti wọn wa, tabi pe kin ni wọn n ṣe, afi Tinubu tiwa nikan, ẹni to n pe ara rẹ ni Aṣiwaju.


O ṣoju mi koro (Apa Keji)

Bo ba jẹ ibi ti ijọba oloootọ wa ni, eyi ti Tinubu fi n wadii awọn ti wọn ran awọn ọmọ yii lọ sibẹ, niṣe ni ijọba iba mu oun funra ẹ, ti wọn o ba ni ko waa ṣalaye ohun to mọ nipa awọn ti wọn yinbọn pa awọn eeyan ni Lẹkki. Ootọ ti foju han bayii, inu Tinubu ko dun si awọn ọmọ to n ṣẹwọde, o si yẹ ko ṣalaye fun gbogbo aye bi wọn ṣe ṣeto ibọn lati fi le wọn lọ. Ọlọrun ṣe e ṣọja ti lawọn ko mọ, ijọba Buhari ko sọ pe awọn mọ, awọn ọlopaa lawọn ko mọ, ṣugbọn ninu gbogbo wọn, ko sẹni kan to beere pe ki lawọn ọmọ naa n wa nibi ti wọn wa, tabi pe kin ni wọn n ṣe, afi Tinubu tiwa nikan, ẹni to n pe ara rẹ ni Aṣiwaju. Ki i ṣe awọn ọmọ wọnyi ni ọlọpaa yoo mu o, Tinubu lo yẹ ki wọn mu, Tinubu yii gan-an lo yẹ ko rojọ ni kootu agbaye, nitori oun ni ẹni akọkọ ti yoo fi han pe inu oun ko dun si ohun ti awọn ọmọ naa n ṣe. Ẹ mu Tinubu yii o, ko waa ṣalaye ohun to mọ nipa awọn ti wọn yinbọn ni Lẹkki, bi bẹẹ kọ, ipadabọ ọrọ naa yoo le ju bayii lọ. Sanwo-Olu, ma jẹ ki wọn fi tiwọn ko ba tiẹ o Bi Gomina Babajide Sanwoolu yoo ba gbọn, ti yoo si fẹ ki orukọ oun wa ninu iwe rere awọn eeyan, yoo yẹra pupọ fun gomina Eko tẹlẹ, Aṣiwaju Bọla Tinubu, ati ọmọ rẹ, ati gbogbo ohun to ba ni i ṣe pẹlu ẹ. Loootọ, Tinubu lo fi Sanwoolu ṣe gomina gẹgẹ bii iroyin to jade daadas nigba naa, ṣugbọn Sanwoolu ni gomina Eko bayii, ki i ṣe Tinubu, ohunkohun to ba si ṣẹlẹ lasiko yii, ko sẹni ti yoo sọ pe Tinubu ni gomina Eko lasiko yii, ohun ti wọn yoo maa sọ ni pe lasiko ijọba Sanwoolu ni.


O ṣoju mi koro (Apa Keji)

Ki i ṣe awọn ọmọ wọnyi ni ọlọpaa yoo mu o, Tinubu lo yẹ ki wọn mu, Tinubu yii gan-an lo yẹ ko rojọ ni kootu agbaye, nitori oun ni ẹni akọkọ ti yoo fi han pe inu oun ko dun si ohun ti awọn ọmọ naa n ṣe. Ẹ mu Tinubu yii o, ko waa ṣalaye ohun to mọ nipa awọn ti wọn yinbọn ni Lẹkki, bi bẹẹ kọ, ipadabọ ọrọ naa yoo le ju bayii lọ. Sanwo-Olu, ma jẹ ki wọn fi tiwọn ko ba tiẹ o Bi Gomina Babajide Sanwoolu yoo ba gbọn, ti yoo si fẹ ki orukọ oun wa ninu iwe rere awọn eeyan, yoo yẹra pupọ fun gomina Eko tẹlẹ, Aṣiwaju Bọla Tinubu, ati ọmọ rẹ, ati gbogbo ohun to ba ni i ṣe pẹlu ẹ. Loootọ, Tinubu lo fi Sanwoolu ṣe gomina gẹgẹ bii iroyin to jade daadas nigba naa, ṣugbọn Sanwoolu ni gomina Eko bayii, ki i ṣe Tinubu, ohunkohun to ba si ṣẹlẹ lasiko yii, ko sẹni ti yoo sọ pe Tinubu ni gomina Eko lasiko yii, ohun ti wọn yoo maa sọ ni pe lasiko ijọba Sanwoolu ni. Nigba ti ọrọ naa ba tilẹ pẹ debi kan, wọn ko ni i ranti orukọ Tinubu nikan mọ, Sanwoolu ati ijọba rẹ ni wọn yoo maa pariwo. Ohun ti Sanwoolu ṣe gbọdọ ṣọra ree, ki awọn ẹbi rẹ ati ọrẹ ti wọn ba sun mọ ọn si ba a sọrọ. Ki i ṣe dandan ko ṣe saa meji gẹgẹ bii gomina Eko, to ba jẹ eyi ti awọn Tinubu fi i ṣe yii naa nikan lo le ṣe, ti wọn ko ba fa a kalẹ lẹẹkeji, ko ma tori iyẹn ṣiwa-hu, tabi ko ṣe ohun ti yoo fi ba orukọ ara rẹ jẹ titi aye.


O ṣoju mi koro (Apa Keji)

Nigba ti ọrọ naa ba tilẹ pẹ debi kan, wọn ko ni i ranti orukọ Tinubu nikan mọ, Sanwoolu ati ijọba rẹ ni wọn yoo maa pariwo. Ohun ti Sanwoolu ṣe gbọdọ ṣọra ree, ki awọn ẹbi rẹ ati ọrẹ ti wọn ba sun mọ ọn si ba a sọrọ. Ki i ṣe dandan ko ṣe saa meji gẹgẹ bii gomina Eko, to ba jẹ eyi ti awọn Tinubu fi i ṣe yii naa nikan lo le ṣe, ti wọn ko ba fa a kalẹ lẹẹkeji, ko ma tori iyẹn ṣiwa-hu, tabi ko ṣe ohun ti yoo fi ba orukọ ara rẹ jẹ titi aye. Nigba ti ọrọ yii ṣẹlẹ, oun funra ẹ ti sọrọ daadaa o, o ti ṣe alaye bi oun ko ṣe mọ awọn ti wọn ran awọn ṣọja to waa yinbọn pa awọn ọdọ ni Lẹkki, o si ti sọ pe awọn alagbara to ju toun lọ lo wa nidii ọrọ yii. Gbogbo aye lo ti gbọ, wọn si mọ ohun to n ṣẹlẹ, Ṣugbọn ko ma waa jẹ ki baba ẹ nidii oṣelu, iyẹn Aṣiwaju Tinubu ba toun jẹ o, ko ma jẹ ki baba ẹ yii fi oun rugbo, nitori ipo gomina tabi ohun mi-in, nitori wahala tirẹ ni yoo da lọla. Ni gbogbo igba ti wahala yii n ṣẹlẹ, Tinubu wa nibi kan ti ko sọrọ, igba ti yoo si sọrọ bayii, ohun to sọ ni pe ki wọn wa awọn ti wọn n ṣewọde, ki wọn mu wọn lati waa sọ tẹnu wọn.


O ṣoju mi koro (Apa Keji)

Nigba ti ọrọ yii ṣẹlẹ, oun funra ẹ ti sọrọ daadaa o, o ti ṣe alaye bi oun ko ṣe mọ awọn ti wọn ran awọn ṣọja to waa yinbọn pa awọn ọdọ ni Lẹkki, o si ti sọ pe awọn alagbara to ju toun lọ lo wa nidii ọrọ yii. Gbogbo aye lo ti gbọ, wọn si mọ ohun to n ṣẹlẹ, Ṣugbọn ko ma waa jẹ ki baba ẹ nidii oṣelu, iyẹn Aṣiwaju Tinubu ba toun jẹ o, ko ma jẹ ki baba ẹ yii fi oun rugbo, nitori ipo gomina tabi ohun mi-in, nitori wahala tirẹ ni yoo da lọla. Ni gbogbo igba ti wahala yii n ṣẹlẹ, Tinubu wa nibi kan ti ko sọrọ, igba ti yoo si sọrọ bayii, ohun to sọ ni pe ki wọn wa awọn ti wọn n ṣewọde, ki wọn mu wọn lati waa sọ tẹnu wọn. Tinubu ko sọ tawọn to ku, ko si sọ pe ibọn ti wọn yin fun wọn ko daa, bẹẹ oun lo n n pe ara ẹ ni onidẹmokiresi agbaye. Ṣe bi wọn ti n ṣe demokiresi ni Amẹrika ti oun sa lọ nijọsi, ati aọwn ibom-i-n to kọle si kiri aye niyẹn. Ko si ohun ti Tinubu ṣe ti ko ni i gbẹsan ẹ lọdọ awọn eeyan to ba ya, nitori eti araalu ko di, oju wọn ko si fọ, wọn n wo gbogbo ohun to n ṣe fun wọn, nigba to ba si ya, oun naa yoo gba ẹsan rẹ lẹkun-un-rẹrẹ.


O ṣoju mi koro (Apa Keji)

Tinubu ko sọ tawọn to ku, ko si sọ pe ibọn ti wọn yin fun wọn ko daa, bẹẹ oun lo n n pe ara ẹ ni onidẹmokiresi agbaye. Ṣe bi wọn ti n ṣe demokiresi ni Amẹrika ti oun sa lọ nijọsi, ati aọwn ibom-i-n to kọle si kiri aye niyẹn. Ko si ohun ti Tinubu ṣe ti ko ni i gbẹsan ẹ lọdọ awọn eeyan to ba ya, nitori eti araalu ko di, oju wọn ko si fọ, wọn n wo gbogbo ohun to n ṣe fun wọn, nigba to ba si ya, oun naa yoo gba ẹsan rẹ lẹkun-un-rẹrẹ. Bi ẹni kan ba wa nibi kan to ba ni ko si ẹsan ti yoo gba, tọhun n tan ara rẹ ni o. Nitori bẹẹ, ki Sanwoolu ṣọra ẹ, ko ma jẹ ki ẹnikẹni ko ba a. Ko ṣe ijọba Eko pẹlu ootọ inu ati iwa ọmọluabi, ko sọ ara rẹ di ọrẹ awọn araalu, ko ma tori baba isalẹ rẹ ko sọ ara rẹ di ọta wọn. Aabọ ọrọ ni eleyii fun Sanwoolu, ẹni to ba ri i ko ṣalaye ẹ fun un daadaa. Ohun to ṣẹlẹ si Ọba Akiolu gan-an niyẹn Ẹnu ya awọn eeyan, niigba ti awọn janduku kan wọ aafin Ọba ilu Eko, ti wọn si lọọ gbe ọpa aṣẹ kabiyesi naa, ti wọn si ko ọpọlọpọ ẹru rẹ lọ.


O ṣoju mi koro (Apa Keji)

Bi ẹni kan ba wa nibi kan to ba ni ko si ẹsan ti yoo gba, tọhun n tan ara rẹ ni o. Nitori bẹẹ, ki Sanwoolu ṣọra ẹ, ko ma jẹ ki ẹnikẹni ko ba a. Ko ṣe ijọba Eko pẹlu ootọ inu ati iwa ọmọluabi, ko sọ ara rẹ di ọrẹ awọn araalu, ko ma tori baba isalẹ rẹ ko sọ ara rẹ di ọta wọn. Aabọ ọrọ ni eleyii fun Sanwoolu, ẹni to ba ri i ko ṣalaye ẹ fun un daadaa. Ohun to ṣẹlẹ si Ọba Akiolu gan-an niyẹn Ẹnu ya awọn eeyan, niigba ti awọn janduku kan wọ aafin Ọba ilu Eko, ti wọn si lọọ gbe ọpa aṣẹ kabiyesi naa, ti wọn si ko ọpọlọpọ ẹru rẹ lọ. Dajudaju, ki i ṣe awọn ọdọ ti wọn n ṣewọde yii ni wọn lọọ ṣe eleyii, awọn tọọgi ati janduku eeyan ti wọn ja kinni naa mọ wọn lọwọ ni. Ṣugbọn ohun meji ṣe pataki ninu ohun to ṣẹlẹ si Ọba Akiolu. Akọkọ ni pe awọn ti wọn fẹẹ maa pariwo kiri pe awọn Ibo lo lọọ gbe ọpa aṣẹ ọba naa, kia ti fidio ti jade ni wọn ti ri i pe irọ lawọn n pa. Ninu Fidio naa lo ti han pe awọn ọmọ Yoruba, awọn ọmọ Eko, nibẹ ni wọn wọ aafin Akiolu, nitori ariwo ti wọn n n pa ni pe, ‘Ọpa aṣẹ ọba ree o!


O ṣoju mi koro (Apa Keji)

Dajudaju, ki i ṣe awọn ọdọ ti wọn n ṣewọde yii ni wọn lọọ ṣe eleyii, awọn tọọgi ati janduku eeyan ti wọn ja kinni naa mọ wọn lọwọ ni. Ṣugbọn ohun meji ṣe pataki ninu ohun to ṣẹlẹ si Ọba Akiolu. Akọkọ ni pe awọn ti wọn fẹẹ maa pariwo kiri pe awọn Ibo lo lọọ gbe ọpa aṣẹ ọba naa, kia ti fidio ti jade ni wọn ti ri i pe irọ lawọn n pa. Ninu Fidio naa lo ti han pe awọn ọmọ Yoruba, awọn ọmọ Eko, nibẹ ni wọn wọ aafin Akiolu, nitori ariwo ti wọn n n pa ni pe, ‘Ọpa aṣẹ ọba ree o! Ọpa aṣẹ Olowo Eko ree o!’ Nigba ti wọn si de ibi odo-iwẹ-adaṣe to wa nibẹ, niṣe ni wọn n sọ pe ‘Ẹyin bọisi, o ya ẹ jẹ ka wẹ!’ Eleyii fi han pe ki i ṣe Ibo kankan lo waa fọ aafin Akiolu, awọn Yoruba, awọn ọmo eeria-bọisi (Area Boys) adugbo naa ni. Ọna keji ni pe bi wọn ṣe n ko gbogbo ohun ti wọn n ko lọ sita, niṣe ni awọn araadugbo n wo wọn, ti wọn si n pariwo yẹyẹ, ariwo, ‘Ọlọrun lo mu un’ le Akiolu lori, eyi to tumọ si pe inu awọn eeyan yii n dun si ohun to ṣẹlẹ si Akiolu, wọn ko si ṣetan lati ran an lọwọ tabi gbeja ẹ, bi awọn ọmọọta naa ti n ko o lẹru lọ. Kin ni eleyii tumọ si loju awọn eeyan!


O ṣoju mi koro (Apa Keji)

Ọpa aṣẹ Olowo Eko ree o!’ Nigba ti wọn si de ibi odo-iwẹ-adaṣe to wa nibẹ, niṣe ni wọn n sọ pe ‘Ẹyin bọisi, o ya ẹ jẹ ka wẹ!’ Eleyii fi han pe ki i ṣe Ibo kankan lo waa fọ aafin Akiolu, awọn Yoruba, awọn ọmo eeria-bọisi (Area Boys) adugbo naa ni. Ọna keji ni pe bi wọn ṣe n ko gbogbo ohun ti wọn n ko lọ sita, niṣe ni awọn araadugbo n wo wọn, ti wọn si n pariwo yẹyẹ, ariwo, ‘Ọlọrun lo mu un’ le Akiolu lori, eyi to tumọ si pe inu awọn eeyan yii n dun si ohun to ṣẹlẹ si Akiolu, wọn ko si ṣetan lati ran an lọwọ tabi gbeja ẹ, bi awọn ọmọọta naa ti n ko o lẹru lọ. Kin ni eleyii tumọ si loju awọn eeyan! Itumọ eyi ni pe ọba naa ki i ṣe ẹnikan ti awọn eeyan rẹ fẹran rara, ko si ẹni kan to fẹ tirẹ ni adugbo to n gbe, ko si sẹni kan to ṣetan lati ja nitori ẹ, tabi fi ori laku fun un, nitori ko dara si wọn. Bo ba jẹ Akiolu dara si awọn eeyan rẹ ni, ko si ẹni ti yoo lọ si aafin rẹ ti yoo maa ji i lẹru ko o, bi wọn ba tilẹ debẹ, awọn araadugbo yoo dide si wọn, wọn ko si ni i le ṣe aburu ti wọn ṣe nibẹ. Ṣugbọn Akiolu ro pe owo tiwọn ni gbogbo aye wa, ati pe awọn araadugbo tabi ẹnikẹni ko tun jẹ kinni kan mọ, oun naa si n ṣe gẹgẹ bii awọn oloṣelu wa ti n ṣe.


O ṣoju mi koro (Apa Keji)

Itumọ eyi ni pe ọba naa ki i ṣe ẹnikan ti awọn eeyan rẹ fẹran rara, ko si ẹni kan to fẹ tirẹ ni adugbo to n gbe, ko si sẹni kan to ṣetan lati ja nitori ẹ, tabi fi ori laku fun un, nitori ko dara si wọn. Bo ba jẹ Akiolu dara si awọn eeyan rẹ ni, ko si ẹni ti yoo lọ si aafin rẹ ti yoo maa ji i lẹru ko o, bi wọn ba tilẹ debẹ, awọn araadugbo yoo dide si wọn, wọn ko si ni i le ṣe aburu ti wọn ṣe nibẹ. Ṣugbọn Akiolu ro pe owo tiwọn ni gbogbo aye wa, ati pe awọn araadugbo tabi ẹnikẹni ko tun jẹ kinni kan mọ, oun naa si n ṣe gẹgẹ bii awọn oloṣelu wa ti n ṣe. Abọ ẹ niyi o, o si yẹ ki eleyii jẹ arikọgbọn fun gbogbo ọba. Gbogbo ọba to n jade to n pe ara rẹ ni oloṣelu, ẹ jẹ wo ohun to ṣẹlẹ si Akiolu yii kẹ ẹ fi kọgbọn, nitori bo ba ṣẹlẹ tan, tiyin le buru ju ti Ọba Akiolu yii lọ o. Ikilọ diẹ to fọlọgbọn. Ṣe ẹ gbọ isọkusọ tawọn aṣofin wa n sọ Awọn aṣofin wa jokoo si Abuja, wọn ko sọ nnkan kan ni gbogbo igba ti ilu n gbona.


O ṣoju mi koro (Apa Keji)

Abọ ẹ niyi o, o si yẹ ki eleyii jẹ arikọgbọn fun gbogbo ọba. Gbogbo ọba to n jade to n pe ara rẹ ni oloṣelu, ẹ jẹ wo ohun to ṣẹlẹ si Akiolu yii kẹ ẹ fi kọgbọn, nitori bo ba ṣẹlẹ tan, tiyin le buru ju ti Ọba Akiolu yii lọ o. Ikilọ diẹ to fọlọgbọn. Ṣe ẹ gbọ isọkusọ tawọn aṣofin wa n sọ Awọn aṣofin wa jokoo si Abuja, wọn ko sọ nnkan kan ni gbogbo igba ti ilu n gbona. Bẹẹ ilẹ Yoruba ni wọn lọ sibẹ lati lọọ ṣoju o, aṣofin Yoruba ni wọn n pe ara wọn. Ṣugbọn ko si kinni kan ti wọn le sọ nigba ti iya n jẹ gbogbo eeyan nilẹ Yoruboa nibi, ti awọn ọmọ wa si n foju wina ibọn awọn ṣọja. Nigba tọrọ naa ti n lọ silẹ tan, ti Ọlọrun ti gba akoso, ọrọ ti wọn le wi, ọrọ to le ti ẹnu wọn jade ni pe ki awọn kan ma sọ ilẹ Yoruba di oju ogun o. Awọn ti wọn n powe ọrọ yii mọ, awọn Ibo ni o, isọkusọ ati igbekugbee ti wọn n gbe kiri laarin ara wọn ni pe awọn Ibo lo n da wahala silẹ nilẹ Yoruba, awọn ti wọn jẹ ọta wa gan-an, awọn Mọla, to ti yi wa ka, ẹnu wọn ti wuwo ju lati le sọ ọ loju Buhari tabi lẹyin ẹ pe awọn Mọla ni ọta wa, awọn Fulani ati Hausa to wa nilẹ Yoruba bayii ni.


O ṣoju mi koro (Apa Keji)

Bẹẹ ilẹ Yoruba ni wọn lọ sibẹ lati lọọ ṣoju o, aṣofin Yoruba ni wọn n pe ara wọn. Ṣugbọn ko si kinni kan ti wọn le sọ nigba ti iya n jẹ gbogbo eeyan nilẹ Yoruboa nibi, ti awọn ọmọ wa si n foju wina ibọn awọn ṣọja. Nigba tọrọ naa ti n lọ silẹ tan, ti Ọlọrun ti gba akoso, ọrọ ti wọn le wi, ọrọ to le ti ẹnu wọn jade ni pe ki awọn kan ma sọ ilẹ Yoruba di oju ogun o. Awọn ti wọn n powe ọrọ yii mọ, awọn Ibo ni o, isọkusọ ati igbekugbee ti wọn n gbe kiri laarin ara wọn ni pe awọn Ibo lo n da wahala silẹ nilẹ Yoruba, awọn ti wọn jẹ ọta wa gan-an, awọn Mọla, to ti yi wa ka, ẹnu wọn ti wuwo ju lati le sọ ọ loju Buhari tabi lẹyin ẹ pe awọn Mọla ni ọta wa, awọn Fulani ati Hausa to wa nilẹ Yoruba bayii ni. Awọn ni wọn fẹẹ dọgbọn da si ija to n lọ yii, ki wọn le ri jẹ ninu madaru naa to ba ṣẹlẹ, ki wọn si le fi pa awọn Yoruba nipakupa. Bo ba jẹ ohun ti wọn fẹẹ ṣe ni agbegbe Fagba, ni Iju, l’Ekoo, ṣee ṣe fun wọn ni, eyi ti a n sọ yii kọ la ba maa sọ, nitori ohun ti yoo ṣẹlẹ nilẹ Yoruba yii, apa ki ba ti ka a rara. Nibo ni wọn ti waa ri ọmọ Ibo ninu ija to kọja lọ yii o?


O ṣoju mi koro (Apa Keji)

Awọn ni wọn fẹẹ dọgbọn da si ija to n lọ yii, ki wọn le ri jẹ ninu madaru naa to ba ṣẹlẹ, ki wọn si le fi pa awọn Yoruba nipakupa. Bo ba jẹ ohun ti wọn fẹẹ ṣe ni agbegbe Fagba, ni Iju, l’Ekoo, ṣee ṣe fun wọn ni, eyi ti a n sọ yii kọ la ba maa sọ, nitori ohun ti yoo ṣẹlẹ nilẹ Yoruba yii, apa ki ba ti ka a rara. Nibo ni wọn ti waa ri ọmọ Ibo ninu ija to kọja lọ yii o? Awọn janduku ti awọn oloṣelu n lo laarin ara wọn, awọn ti wọn mọ ile wọn, ti wọn mọ ibi ti awọn oloṣelu yii n ko ẹru ati owo ti wọn n ji lọwọ araalu si, awọn naa ni wọn n pada lọọ kọ lu wọn, ti wọn si n ko wọn lẹru lọ, ki i ṣe Ibo tabi ẹya mi-in. Awọn aṣofin wa ko riran ri gbogbo eleyii, oṣelu ti ko wọn ni laakaye lọ. Ohun ti wọn ṣe jokoo si Abuja ti wọn n sọ isọkusọ ree, nitori ti wọn ko fẹ ki ọna ounjẹ wọn di.


O ṣoju mi koro (Apa Keji)

Awọn janduku ti awọn oloṣelu n lo laarin ara wọn, awọn ti wọn mọ ile wọn, ti wọn mọ ibi ti awọn oloṣelu yii n ko ẹru ati owo ti wọn n ji lọwọ araalu si, awọn naa ni wọn n pada lọọ kọ lu wọn, ti wọn si n ko wọn lẹru lọ, ki i ṣe Ibo tabi ẹya mi-in. Awọn aṣofin wa ko riran ri gbogbo eleyii, oṣelu ti ko wọn ni laakaye lọ. Ohun ti wọn ṣe jokoo si Abuja ti wọn n sọ isọkusọ ree, nitori ti wọn ko fẹ ki ọna ounjẹ wọn di. Awọn eleyii ki i ṣe aṣofin wa, bẹẹ ni wọn ki i ṣe aṣoju awọn eeyan, awọn alaimọkan ni wọn pọ ninu awọn ti wọn ni ki wọn maa ṣoju wa. Ọlọrun yoo yọ wa lọwọ wọn. Amin.


O ṣoju mi koro (Apa Keji)

Awọn eleyii ki i ṣe aṣofin wa, bẹẹ ni wọn ki i ṣe aṣoju awọn eeyan, awọn alaimọkan ni wọn pọ ninu awọn ti wọn ni ki wọn maa ṣoju wa. Ọlọrun yoo yọ wa lọwọ wọn. Amin. Nigba ti ẹlẹṣẹ ba n jiya … Ohun to ṣẹlẹ lọsẹ to kọja yii fihan pe loootọ lọrọ pe bi ẹlẹṣẹ ba n jiya, awọn olododo yoo pin nibẹ. Awọn janduku ti wọn fi ọrọ awọn ọdọ to lodi si awọn ọlọpaa SARS kẹwọ, ti wọn n ji awọn eeyan lẹru ko, ti wọn si n ba dukia wọn jẹ. Ile awọn oloṣelu ni wọn ro pe awọn n lọ, ṣugbọn awọn mi-in ki i ṣe oloṣẹlu, awọn oniṣowo ati eeyan ti wọn n ṣiṣẹ wọn jẹẹjẹ ni.


O ṣoju mi koro (Apa Keji)

Nigba ti ẹlẹṣẹ ba n jiya … Ohun to ṣẹlẹ lọsẹ to kọja yii fihan pe loootọ lọrọ pe bi ẹlẹṣẹ ba n jiya, awọn olododo yoo pin nibẹ. Awọn janduku ti wọn fi ọrọ awọn ọdọ to lodi si awọn ọlọpaa SARS kẹwọ, ti wọn n ji awọn eeyan lẹru ko, ti wọn si n ba dukia wọn jẹ. Ile awọn oloṣelu ni wọn ro pe awọn n lọ, ṣugbọn awọn mi-in ki i ṣe oloṣẹlu, awọn oniṣowo ati eeyan ti wọn n ṣiṣẹ wọn jẹẹjẹ ni. Bẹẹ awọn oloṣẹlu yii lo ko ba awọn araalu wọnyi. Ẹ wo ohun ti wọn ko pamọ, ẹ wo ounjẹ araalu ti wọn tilẹkun mọ. Loootọ, ko dara lati fipa ko ẹru ati ohun-ini ẹlomi-in, ṣugbọn awọn oloṣelu yii ni wọn kọkọ fi biro ko owo ati ẹru awọn araalu wọnyi lọ.


O ṣoju mi koro (Apa Keji)

Bẹẹ awọn oloṣẹlu yii lo ko ba awọn araalu wọnyi. Ẹ wo ohun ti wọn ko pamọ, ẹ wo ounjẹ araalu ti wọn tilẹkun mọ. Loootọ, ko dara lati fipa ko ẹru ati ohun-ini ẹlomi-in, ṣugbọn awọn oloṣelu yii ni wọn kọkọ fi biro ko owo ati ẹru awọn araalu wọnyi lọ. Wọn ko ounjẹ wọn pamọ, wọn ko ẹru ti i ba ṣe wọn lanfaani lọ. Wọn si ro pe awọn yoo ṣe iru eleyii gbe! Nigba wo ni Ọlọrun ko ni i mu gbogbo wọn.


O ṣoju mi koro (Apa Keji)

Wọn ko ounjẹ wọn pamọ, wọn ko ẹru ti i ba ṣe wọn lanfaani lọ. Wọn si ro pe awọn yoo ṣe iru eleyii gbe! Nigba wo ni Ọlọrun ko ni i mu gbogbo wọn. Ohun ti awọn oloṣelu yii n ṣe ni gbogbo araalu foju ri yii, o si han loootọ pe awọn ẹni ibi lo pọ ju laarin wọn. Ki awọn ti wọn ki i ṣe oloṣelu ti ẹru wọn sọnu ma binu, ki wọn mọ pe iya ilu lawọn jẹ, Ọlọrun yoo si fi ọpọ rọpo fun wọn. Ni ti awọn oloṣelu yii, iya wọn ṣẹṣẹ bẹrẹ ni, kekere ni wọn ri yii, eyi to ju bẹẹ lọ n bọ, ki wọn mura silẹ, apa wọn ko ni i ka a bo ba ṣẹlẹ, tiran-tiran ni wọn yoo jiya naa bọjọ ba pe.


O ṣoju mi koro (Apa Keji)

Ohun ti awọn oloṣelu yii n ṣe ni gbogbo araalu foju ri yii, o si han loootọ pe awọn ẹni ibi lo pọ ju laarin wọn. Ki awọn ti wọn ki i ṣe oloṣelu ti ẹru wọn sọnu ma binu, ki wọn mọ pe iya ilu lawọn jẹ, Ọlọrun yoo si fi ọpọ rọpo fun wọn. Ni ti awọn oloṣelu yii, iya wọn ṣẹṣẹ bẹrẹ ni, kekere ni wọn ri yii, eyi to ju bẹẹ lọ n bọ, ki wọn mura silẹ, apa wọn ko ni i ka a bo ba ṣẹlẹ, tiran-tiran ni wọn yoo jiya naa bọjọ ba pe. Bẹẹ ọjọ naa ti fẹrẹ pe tan, ẹ jẹ ki wọn mura si aburu ti wọn n ṣe fun araalu, ọjọ ẹsan wọn ko jinna rara.


O ṣoju mi koro (Apa Keji)

Bẹẹ ọjọ naa ti fẹrẹ pe tan, ẹ jẹ ki wọn mura si aburu ti wọn n ṣe fun araalu, ọjọ ẹsan wọn ko jinna rara.


O ṣoju mi koro (Apa Kin-in-ni)

Ki lo fa rogbodiyan yii gan-an? Bi irọ ba lọ fun ogun ọdun, ọjọ kan bayii ni ootọ yoo ba a. Bakan naa lo si ri pe bi awọn kan ba jokoo sibi ka ti wọn n fi iya jẹ awọn mi-in, lọjọ kan naa ni awọn ti wọn n jẹ niya yii yoo yiju pada si wọn, iyẹn lọjọ ti wọn ba sun kan ogiri. Bayii lọrọ awọn ọlọpaa SARS ati awọn araalu ṣe ri. Ohun to dara ni ọlọpaa SARS nibẹrẹ, ṣe awọn adigunjale ni ijọba tori ẹ gbe wọn jade gẹgẹ bii orukọ wọn ti fi i han. Ṣugbọn nitori pe ọpọlọpọ nnkan ni ijọba orilẹ-ede yii funra wọn maa n bajẹ, ko pẹ ko jinna ti wọn fi ba ọlọpaa SARS jẹ. Ibi ti wọn ti kọkọ bẹrẹ ni ki awọn oloṣelu, awọn algbara ati awọn eeyan ti wọn mọ awọn ti wọn n ṣejọba maa lo awọn ọlọpaa yii lati fi wọn sinwo, lati fi wọn sin gbese ti ẹlomi-in ba jẹ wọn, lati lọọ fiya jẹ ẹni to ba gba wọn lobinrin, tabi to gba ale wọn lasan, ati lati maa lo wọn fi gba ilẹ onilẹ, ki wọn si maa fi wọn le awọn tẹnanti ti lanlọọdu wọn ba jẹ alagbara eeyan jade.


O ṣoju mi koro (Apa Kin-in-ni)

Ohun to dara ni ọlọpaa SARS nibẹrẹ, ṣe awọn adigunjale ni ijọba tori ẹ gbe wọn jade gẹgẹ bii orukọ wọn ti fi i han. Ṣugbọn nitori pe ọpọlọpọ nnkan ni ijọba orilẹ-ede yii funra wọn maa n bajẹ, ko pẹ ko jinna ti wọn fi ba ọlọpaa SARS jẹ. Ibi ti wọn ti kọkọ bẹrẹ ni ki awọn oloṣelu, awọn algbara ati awọn eeyan ti wọn mọ awọn ti wọn n ṣejọba maa lo awọn ọlọpaa yii lati fi wọn sinwo, lati fi wọn sin gbese ti ẹlomi-in ba jẹ wọn, lati lọọ fiya jẹ ẹni to ba gba wọn lobinrin, tabi to gba ale wọn lasan, ati lati maa lo wọn fi gba ilẹ onilẹ, ki wọn si maa fi wọn le awọn tẹnanti ti lanlọọdu wọn ba jẹ alagbara eeyan jade. Ṣebi nibi ti awọn SARS yii ti n ri ara wọn bii alagbara ree, ti wọn si n ri ara wọn bii ọrẹ ati ọmọ awọn ti wọn n ṣejọba, ti wọn si mọ pe ohun gbogbo ti awọn ba ṣe aṣegbe ni. Gbogbo iṣẹ ti ko bofin mu ti awọn alagbara, awọn oloṣelu ati awọn eeyan ijọba n gbe fun wọn ṣe yii, gbogbo ẹ ni owo nla n wọle fun wọn nidii ẹ, awọn ọlọpaa SARS yii si mo pe ki i ṣe pe ohun ti awọn ba ṣe aṣegbẹ ni nikan, awọn tun le di olowo rẹpẹtẹ. Eyi ni wọn n ṣe ti iṣẹ awọn ọmọ Yahaoo fi bẹrẹ, ti awọn ọlọpaa yii si pa iṣẹ ti wọn tori ẹ da wọn silẹ ti, ti wọn kuku doju kọ iṣẹ awọn ọmọ Yahoo.


O ṣoju mi koro (Apa Kin-in-ni)

Ṣebi nibi ti awọn SARS yii ti n ri ara wọn bii alagbara ree, ti wọn si n ri ara wọn bii ọrẹ ati ọmọ awọn ti wọn n ṣejọba, ti wọn si mọ pe ohun gbogbo ti awọn ba ṣe aṣegbe ni. Gbogbo iṣẹ ti ko bofin mu ti awọn alagbara, awọn oloṣelu ati awọn eeyan ijọba n gbe fun wọn ṣe yii, gbogbo ẹ ni owo nla n wọle fun wọn nidii ẹ, awọn ọlọpaa SARS yii si mo pe ki i ṣe pe ohun ti awọn ba ṣe aṣegbẹ ni nikan, awọn tun le di olowo rẹpẹtẹ. Eyi ni wọn n ṣe ti iṣẹ awọn ọmọ Yahaoo fi bẹrẹ, ti awọn ọlọpaa yii si pa iṣẹ ti wọn tori ẹ da wọn silẹ ti, ti wọn kuku doju kọ iṣẹ awọn ọmọ Yahoo. Nigba ti ki i si i ṣe pe awọn ọmọ Yahoo ko lẹta sori pe Yahoo lawọn, gbogbo ọmọde, ọdọ ti wọn ba ti ri ti aye ẹ daa diẹ, mimu ni, bi awọn yẹn ba si ba wọn ṣe agidi, pipa ni, tabi ki wọn di alaabọ ara. Nitori pe orọ naa ti la ọna ijẹ lọ fun wọn, gbogbo agbara ni wọn n lo, gbogbo ọna ti ko bofin mu ni wọn n lo lati fi halẹ mọ awọn ọdọ ati lati gba owo wọn. Iye eeyan ti wọn pa ko lonka, aiye awọn ọdọ ti wọn pa saye ko ṣee sọ, bẹẹ ọpọlọpọ awọn wọnyi ki i ṣe Yahoo rara.


O ṣoju mi koro (Apa Kin-in-ni)

Nigba ti ki i si i ṣe pe awọn ọmọ Yahoo ko lẹta sori pe Yahoo lawọn, gbogbo ọmọde, ọdọ ti wọn ba ti ri ti aye ẹ daa diẹ, mimu ni, bi awọn yẹn ba si ba wọn ṣe agidi, pipa ni, tabi ki wọn di alaabọ ara. Nitori pe orọ naa ti la ọna ijẹ lọ fun wọn, gbogbo agbara ni wọn n lo, gbogbo ọna ti ko bofin mu ni wọn n lo lati fi halẹ mọ awọn ọdọ ati lati gba owo wọn. Iye eeyan ti wọn pa ko lonka, aiye awọn ọdọ ti wọn pa saye ko ṣee sọ, bẹẹ ọpọlọpọ awọn wọnyi ki i ṣe Yahoo rara. Ṣebi ohun to bi awọn ọdo yii ninu ree, ti wọn fi ni awọn ko fẹ SARS mọ, ki ijọba le wọn danu, ti ọrọ naa si di ariwo. Ṣugbọn ṣe awọn ọlọpaa SARS yii tun daa mọ ni! Ṣe wọn wulo fun ilu mọ ni!


O ṣoju mi koro (Apa Kin-in-ni)

Ṣebi ohun to bi awọn ọdo yii ninu ree, ti wọn fi ni awọn ko fẹ SARS mọ, ki ijọba le wọn danu, ti ọrọ naa si di ariwo. Ṣugbọn ṣe awọn ọlọpaa SARS yii tun daa mọ ni! Ṣe wọn wulo fun ilu mọ ni! Ki lo de ti ijọba Naijiria ko ri wọn pe wọn ti kuro ni atayeṣe, wọn ti di ọbayejẹ! Bo ba jẹ ijọba tete ri wọn, ti wọn si ṣe ohun to yẹ ki wọn ṣe ni, ọrọ naa ko ni i ri bayii rara o. Ijọba Buhari jẹbi ọrọ yii pupọ, nitori awọn ni wọn ni aja digbolugi, o si yẹ ki alaja mọ bi yoo ti mu aja rẹ so ni. Ẹ ma jẹ kiru nnkan yii tun ṣẹlẹ mọ, ẹ tete pa ina ọtẹ bo ba ti n ru, ko too di ohun ti yoo ba ile jẹ, ti yoo ba ọna jẹ o. Awọn wo ni wọn ko ṣọja apaayan jade gan-an?


O ṣoju mi koro (Apa Kin-in-ni)

Ki lo de ti ijọba Naijiria ko ri wọn pe wọn ti kuro ni atayeṣe, wọn ti di ọbayejẹ! Bo ba jẹ ijọba tete ri wọn, ti wọn si ṣe ohun to yẹ ki wọn ṣe ni, ọrọ naa ko ni i ri bayii rara o. Ijọba Buhari jẹbi ọrọ yii pupọ, nitori awọn ni wọn ni aja digbolugi, o si yẹ ki alaja mọ bi yoo ti mu aja rẹ so ni. Ẹ ma jẹ kiru nnkan yii tun ṣẹlẹ mọ, ẹ tete pa ina ọtẹ bo ba ti n ru, ko too di ohun ti yoo ba ile jẹ, ti yoo ba ọna jẹ o. Awọn wo ni wọn ko ṣọja apaayan jade gan-an? Titi di bi a ṣe n wi yii, a ko ti i ri ẹni jade pe awọn lawọn ran awọn ṣọja ti wọn yinbọn paayan ni Lẹkki. Ijọba Buhari ti purọ titi, wọn ti ṣabosi titi lori ọrọ yii, ṣugbọn fọto ati fidio ko kuku ni i purọ, kaluku lo ri i pe awọn ti wọn wọ aṣọ ṣọja lo n yinbọn. Bẹẹ ni pọn-un tilẹ ṣe ọọkan idi pupọ, kinnni naa bọ si asiko kan naa ju ki ijọba Naijiria maa wa awawi kan lọ.


O ṣoju mi koro (Apa Kin-in-ni)

Titi di bi a ṣe n wi yii, a ko ti i ri ẹni jade pe awọn lawọn ran awọn ṣọja ti wọn yinbọn paayan ni Lẹkki. Ijọba Buhari ti purọ titi, wọn ti ṣabosi titi lori ọrọ yii, ṣugbọn fọto ati fidio ko kuku ni i purọ, kaluku lo ri i pe awọn ti wọn wọ aṣọ ṣọja lo n yinbọn. Bẹẹ ni pọn-un tilẹ ṣe ọọkan idi pupọ, kinnni naa bọ si asiko kan naa ju ki ijọba Naijiria maa wa awawi kan lọ. Awọn ṣọja ni awọn fẹẹ bẹrẹ igbaradi ologun lagbegbe ilẹ yoruba lasiko ti awọn ọdọ n ṣe iwọde, ko si ju ọjọ meloo kan lẹyin naa lawọn ṣọja de tibọn-tibọn ti wọn yinbọn pa awọn eeyan, awọn ọmọọlọmọ, ti wọn n sọ pe ohun ti awọn ọlọpaa SARS n ṣe fawọn ko dara. Ta lo waa pa wọn o! Ta lo yinbọn!


O ṣoju mi koro (Apa Kin-in-ni)

Awọn ṣọja ni awọn fẹẹ bẹrẹ igbaradi ologun lagbegbe ilẹ yoruba lasiko ti awọn ọdọ n ṣe iwọde, ko si ju ọjọ meloo kan lẹyin naa lawọn ṣọja de tibọn-tibọn ti wọn yinbọn pa awọn eeyan, awọn ọmọọlọmọ, ti wọn n sọ pe ohun ti awọn ọlọpaa SARS n ṣe fawọn ko dara. Ta lo waa pa wọn o! Ta lo yinbọn! Awọn ologun ni wọn kọkọ ni awọn ko ran ṣọja jade, lati igba naa ni ẹnikẹni ko si ti i jẹwọ pe awọn lawọn ṣe iṣẹ naa, ṣugbọn gbogbo agbaye mọ pe awọn ṣọja Naijiria ni, koda, bi wọn ko jẹwọ. Loootọ ni pe iwa ti wọn hu ko dara, ṣugbọn aijẹwọ yii, ati irọ buruku ti wọn n pa, ko tun orukọ tiwọn ati ti ijọba Naijiria ṣe. Bo ba jẹ awọn kọ bi wọn ti n wi, a jẹ pe a ko n iijọba ni Naijiria ree.


O ṣoju mi koro (Apa Kin-in-ni)

Awọn ologun ni wọn kọkọ ni awọn ko ran ṣọja jade, lati igba naa ni ẹnikẹni ko si ti i jẹwọ pe awọn lawọn ṣe iṣẹ naa, ṣugbọn gbogbo agbaye mọ pe awọn ṣọja Naijiria ni, koda, bi wọn ko jẹwọ. Loootọ ni pe iwa ti wọn hu ko dara, ṣugbọn aijẹwọ yii, ati irọ buruku ti wọn n pa, ko tun orukọ tiwọn ati ti ijọba Naijiria ṣe. Bo ba jẹ awọn kọ bi wọn ti n wi, a jẹ pe a ko n iijọba ni Naijiria ree. Abi nigba ti awọn kan ba le gbogun lọọ ba awọn mi-in ninu aṣọ ṣọja, ti wọn paayan, ti ijọba wa ko si ri wọn mu, itumọ ẹ naa ni pe a ko ni ijọba kankan. Ijọba ti ko ba le daabo bo awọn araalu rẹ, iru awọn yẹn ki i ṣẹjọba. Ohun ti awọn ti wọn n ṣejọba Naijiria si n sọ ree pẹlu irọ ti wọn n pa, wọn n sọ pe awọn ko le daabo bo awọn ọmọ Naijira ni, ko si si ohun to yẹ ki wọn fi wa nile ijọba.


O ṣoju mi koro (Apa Kin-in-ni)

Abi nigba ti awọn kan ba le gbogun lọọ ba awọn mi-in ninu aṣọ ṣọja, ti wọn paayan, ti ijọba wa ko si ri wọn mu, itumọ ẹ naa ni pe a ko ni ijọba kankan. Ijọba ti ko ba le daabo bo awọn araalu rẹ, iru awọn yẹn ki i ṣẹjọba. Ohun ti awọn ti wọn n ṣejọba Naijiria si n sọ ree pẹlu irọ ti wọn n pa, wọn n sọ pe awọn ko le daabo bo awọn ọmọ Naijira ni, ko si si ohun to yẹ ki wọn fi wa nile ijọba. Nitori rẹ ni ọrọ naa ko ṣe kuro ni ẹnu gbogbo ọmọ Naijiria lati ọjọ yii, koda, awọn araalu oyinbo paapaa ko sinmi, ohun ti wọn n beere naa ni pe ta lo pa awọn ọmọ ọlọmọ! Ta lo yinbọn! Awọn wo ni wọn si ran wọn lati ṣe bẹẹ!


O ṣoju mi koro (Apa Kin-in-ni)

Nitori rẹ ni ọrọ naa ko ṣe kuro ni ẹnu gbogbo ọmọ Naijiria lati ọjọ yii, koda, awọn araalu oyinbo paapaa ko sinmi, ohun ti wọn n beere naa ni pe ta lo pa awọn ọmọ ọlọmọ! Ta lo yinbọn! Awọn wo ni wọn si ran wọn lati ṣe bẹẹ! Bi ijọba Buhari yii yoo ba ni apọnle kankan nibi kan lagbaaye, afi ki wọn wa awọn ti wọn ṣiṣẹ ibi yii jade, ati awọn ti wọn ran wọn, ki wọn si fi wọn han gbogbo aye. Ohun ti yoo jẹ ki awọn eeyan, gba pe oootọ ni wọn n sọ ree, ti wọn yoo si fi oju apọnle diẹ wo ijọba wọn. Ẹ tete wa awọn ọdaran wọnyi jade, bi bẹẹ kọ, ọrọ naa yoo di wahala to le ju eleyii lọ lọjọ iwaju.


O ṣoju mi koro (Apa Kin-in-ni)

Bi ijọba Buhari yii yoo ba ni apọnle kankan nibi kan lagbaaye, afi ki wọn wa awọn ti wọn ṣiṣẹ ibi yii jade, ati awọn ti wọn ran wọn, ki wọn si fi wọn han gbogbo aye. Ohun ti yoo jẹ ki awọn eeyan, gba pe oootọ ni wọn n sọ ree, ti wọn yoo si fi oju apọnle diẹ wo ijọba wọn. Ẹ tete wa awọn ọdaran wọnyi jade, bi bẹẹ kọ, ọrọ naa yoo di wahala to le ju eleyii lọ lọjọ iwaju. Jẹunjẹun lawọn minisita ta a ni, awọn kan n jẹun l’Abuja lasan ni Nigba ti nnkan n gbona gan-an, ti wọn n sunle, ti wọn n sun mọto, ti awọn janduku si n ya wọ ile onile, njigba naa ni awọn minisita ti wọn n ba ijọba Buhari yii ṣịṣẹ pade niluu Abuja, ohun ti wọn si ni awọn n ṣepade le lori naa ni idagbasoke ilẹ Yoruba. Awọn ti wọn n ṣejọba ti wọn n pe ni minisita, aṣoju awọn araalu ni awọn naa, nitori lati ipinlẹ kọọkan ni olori ijọba ti maa n mu wọn, ohun ti wọn ṣi ṣe n mu wọn bẹẹ ni ki wọn le sọrọ lori ohun to ba n lọ ni ipinlẹ wọn, ki wọn si le dabaa iṣẹ idagbasoke ti ijọba yoo ṣe si agbegbe wọn, iyẹn ni ojulowo iṣe akọkọ ti wọn ni, ki waa ṣe awọn mi-in ti ijọba ba gbe fun wọn ni ileeṣẹ ti wọn ba fi wọn si. Ojuṣe awọn minisita yii ni lati gba olori ijọba nimọran, ki wọn si pe akiyesi rẹ si ohun ti ko ba ye e. Ṣugbọn ki la ri nibi ipade ti awọn minisita ijọba Buhari ṣe lọsẹ to kọja.


O ṣoju mi koro (Apa Kin-in-ni)

Jẹunjẹun lawọn minisita ta a ni, awọn kan n jẹun l’Abuja lasan ni Nigba ti nnkan n gbona gan-an, ti wọn n sunle, ti wọn n sun mọto, ti awọn janduku si n ya wọ ile onile, njigba naa ni awọn minisita ti wọn n ba ijọba Buhari yii ṣịṣẹ pade niluu Abuja, ohun ti wọn si ni awọn n ṣepade le lori naa ni idagbasoke ilẹ Yoruba. Awọn ti wọn n ṣejọba ti wọn n pe ni minisita, aṣoju awọn araalu ni awọn naa, nitori lati ipinlẹ kọọkan ni olori ijọba ti maa n mu wọn, ohun ti wọn ṣi ṣe n mu wọn bẹẹ ni ki wọn le sọrọ lori ohun to ba n lọ ni ipinlẹ wọn, ki wọn si le dabaa iṣẹ idagbasoke ti ijọba yoo ṣe si agbegbe wọn, iyẹn ni ojulowo iṣe akọkọ ti wọn ni, ki waa ṣe awọn mi-in ti ijọba ba gbe fun wọn ni ileeṣẹ ti wọn ba fi wọn si. Ojuṣe awọn minisita yii ni lati gba olori ijọba nimọran, ki wọn si pe akiyesi rẹ si ohun ti ko ba ye e. Ṣugbọn ki la ri nibi ipade ti awọn minisita ijọba Buhari ṣe lọsẹ to kọja. Bo tilẹ jẹ pe lasiko ti wọn n ṣepade naa, gbogbo ilu lo n gbona, sibẹ, awọn eeyan yii ko mu nnkan kan sọ ninu ọrọ to n lọ laarin ilu naa, wọn ṣe bii ẹni pe wọn ko mọ pe inu rogbodiyan gidi ni ilu wa, wọn ko si ṣe bii ẹni to gbọ ohun to n ṣẹlẹ lapa ilẹ Yoruba rara. Wọn ṣepade, wọn si tuka, o si daju pe wọn ko gba Aarẹ Muhammadu Buhari nimọran lori ọrọ to n lọ. Ni orilẹ-ede to ba dara, iru awọn eeyan bayii ko jẹ ṣe minisita nibẹ, ilẹ ọjọ keji n mọ, wọn yoo le wọn kuro pata ni.


O ṣoju mi koro (Apa Kin-in-ni)

Bo tilẹ jẹ pe lasiko ti wọn n ṣepade naa, gbogbo ilu lo n gbona, sibẹ, awọn eeyan yii ko mu nnkan kan sọ ninu ọrọ to n lọ laarin ilu naa, wọn ṣe bii ẹni pe wọn ko mọ pe inu rogbodiyan gidi ni ilu wa, wọn ko si ṣe bii ẹni to gbọ ohun to n ṣẹlẹ lapa ilẹ Yoruba rara. Wọn ṣepade, wọn si tuka, o si daju pe wọn ko gba Aarẹ Muhammadu Buhari nimọran lori ọrọ to n lọ. Ni orilẹ-ede to ba dara, iru awọn eeyan bayii ko jẹ ṣe minisita nibẹ, ilẹ ọjọ keji n mọ, wọn yoo le wọn kuro pata ni. Idi ni pe ọrọ araalu ko kan wọn, ko jẹ wọn logun, ẹnikẹni ti ọrọ araalu ko ba si ti kan bii tiwọn yii, wọn ki i fi wọn ṣe minisita nibi kan. Ohun to n fa eyi ko ju pe awọn eeyan yii, iyẹn awọn minisita tiwa ni Naijiria, wọn ri wa bii ẹni pe awọn ni ọga wa, awọn ni alaṣẹ, ara to ba si wu wọn lawọn le da, ohun to ba wu wọn lawọn le fi wa ṣe. Eleyii ko ri bẹẹ, awọn minisita, titi de olori ijọba, ki i ṣe ọga wa, awa la gba wọn siṣẹ, wọn n ṣiṣẹ fun wa ni. O digba ti awọn minisita ati awọn ti wọn n ṣejọba yii ba ri ara wọn bii oṣiṣẹ ilu ki nnkan too bẹrẹ si i dara nilẹ yii, nitori nigba naa ni wọn yoo le ṣe awọn ojuṣe to ba yẹ ki wọn ṣe.


O ṣoju mi koro (Apa Kin-in-ni)

Idi ni pe ọrọ araalu ko kan wọn, ko jẹ wọn logun, ẹnikẹni ti ọrọ araalu ko ba si ti kan bii tiwọn yii, wọn ki i fi wọn ṣe minisita nibi kan. Ohun to n fa eyi ko ju pe awọn eeyan yii, iyẹn awọn minisita tiwa ni Naijiria, wọn ri wa bii ẹni pe awọn ni ọga wa, awọn ni alaṣẹ, ara to ba si wu wọn lawọn le da, ohun to ba wu wọn lawọn le fi wa ṣe. Eleyii ko ri bẹẹ, awọn minisita, titi de olori ijọba, ki i ṣe ọga wa, awa la gba wọn siṣẹ, wọn n ṣiṣẹ fun wa ni. O digba ti awọn minisita ati awọn ti wọn n ṣejọba yii ba ri ara wọn bii oṣiṣẹ ilu ki nnkan too bẹrẹ si i dara nilẹ yii, nitori nigba naa ni wọn yoo le ṣe awọn ojuṣe to ba yẹ ki wọn ṣe. Awọn to wa l’Abuja wọnyi ki i ṣe minisita tiwa, jẹunjẹun ni wọn, awọn kan n fi orukọ araalu jẹun l’Abuja lasan ni. Ọlọrun yoo gba wa lọwọ wọn, ẹni to ba jẹun epo wa, to jẹun ata wa, ti ko si ṣe iṣẹ to yẹ ko ṣe fun wa, ẹsan to ba tọ si i, Ọlọrun yoo fun un. Ẹyin minisita Naijiria, ẹ ronu piwada, nitori alaidaa ni yin o. Ọrọ ti Buhari paapaa sọ yẹn, korofo lasan ni Ilu n gbina, ohun gbogbo daru, fun bii ọjọ mẹta si mẹrin, olori ijọba Naijiria ko si lanu rẹ ko sọrọ.


O ṣoju mi koro (Apa Kin-in-ni)

Awọn to wa l’Abuja wọnyi ki i ṣe minisita tiwa, jẹunjẹun ni wọn, awọn kan n fi orukọ araalu jẹun l’Abuja lasan ni. Ọlọrun yoo gba wa lọwọ wọn, ẹni to ba jẹun epo wa, to jẹun ata wa, ti ko si ṣe iṣẹ to yẹ ko ṣe fun wa, ẹsan to ba tọ si i, Ọlọrun yoo fun un. Ẹyin minisita Naijiria, ẹ ronu piwada, nitori alaidaa ni yin o. Ọrọ ti Buhari paapaa sọ yẹn, korofo lasan ni Ilu n gbina, ohun gbogbo daru, fun bii ọjọ mẹta si mẹrin, olori ijọba Naijiria ko si lanu rẹ ko sọrọ. A bẹrẹ si i bẹ ẹ, bi wọn ti n bẹ ẹ pe ko tiẹ sọrọ ni Naijiria, bẹẹ lawọn araalu oyinbo n bẹ ẹ pe ko tilẹ wi nnkan kan. Ṣugbọn igba ti yoo sọrọ naa nkọ, Aarẹ Muhammadu Buhari fi ẹtẹ silẹ, o n pa lapalapa, o fi ọrọ gidi silẹ, o n sọ eyi to ba a lara mu. Kaka ko sọrọ lori rogbodiyan to ṣẹlẹ, bi wọn ti paayan ni Lẹkki, iṣẹ to jẹ iṣẹ rere loju tiẹ, iṣẹ daadaa to loun n ṣe lo bẹre si i royin, to n ka boroboro, lai ba awọn ti eeyan wọn ku kẹdun, tabi ko tilẹ sọ pe oun gbọ pe awọn eeyan ku ni Lẹkki. Kaka bẹẹ, ija oṣelu lo n ja, to ni awọn kan lo n ro pe ojo lawọn, won n ro pe ọlẹ lawọn, awọn o le ja, to n halẹ mọgba, to n halẹ mọ awo, to n sọ pe ẹni ba ṣe bakan, awọn yoo jẹ ẹ niya.


O ṣoju mi koro (Apa Kin-in-ni)

A bẹrẹ si i bẹ ẹ, bi wọn ti n bẹ ẹ pe ko tiẹ sọrọ ni Naijiria, bẹẹ lawọn araalu oyinbo n bẹ ẹ pe ko tilẹ wi nnkan kan. Ṣugbọn igba ti yoo sọrọ naa nkọ, Aarẹ Muhammadu Buhari fi ẹtẹ silẹ, o n pa lapalapa, o fi ọrọ gidi silẹ, o n sọ eyi to ba a lara mu. Kaka ko sọrọ lori rogbodiyan to ṣẹlẹ, bi wọn ti paayan ni Lẹkki, iṣẹ to jẹ iṣẹ rere loju tiẹ, iṣẹ daadaa to loun n ṣe lo bẹre si i royin, to n ka boroboro, lai ba awọn ti eeyan wọn ku kẹdun, tabi ko tilẹ sọ pe oun gbọ pe awọn eeyan ku ni Lẹkki. Kaka bẹẹ, ija oṣelu lo n ja, to ni awọn kan lo n ro pe ojo lawọn, won n ro pe ọlẹ lawọn, awọn o le ja, to n halẹ mọgba, to n halẹ mọ awo, to n sọ pe ẹni ba ṣe bakan, awọn yoo jẹ ẹ niya. Bawo ni olori ijọba yoo ṣe maa ṣe bẹẹ, bawo ni ẹni ti wọn fi ṣe olori orilẹ-ede yoo ṣe maa ṣe bẹẹ yẹn sọrọ lasiko ti awọn eeyan ilu rẹ wa ninu iṣoro. Ṣugbọn lara wahala ti a ko ara wa si niyẹn, lara iṣoro to n koju wa ree, nigba ti a ba ni ijọba to ro pawọn n ṣe wa loore ni. Ko si ẹnikan to lọ si ile Buhari pe ko jọwọ waa ṣẹjọba le wa lori, oun lo jade to ni oun fẹẹ ṣejọba lati tun orilẹ-ede wa ṣe, koda ẹẹmẹrin lo jade wa to wi bẹẹ, ko too di pe awọn eeyan jaja dibo fun un.


O ṣoju mi koro (Apa Kin-in-ni)

Bawo ni olori ijọba yoo ṣe maa ṣe bẹẹ, bawo ni ẹni ti wọn fi ṣe olori orilẹ-ede yoo ṣe maa ṣe bẹẹ yẹn sọrọ lasiko ti awọn eeyan ilu rẹ wa ninu iṣoro. Ṣugbọn lara wahala ti a ko ara wa si niyẹn, lara iṣoro to n koju wa ree, nigba ti a ba ni ijọba to ro pawọn n ṣe wa loore ni. Ko si ẹnikan to lọ si ile Buhari pe ko jọwọ waa ṣẹjọba le wa lori, oun lo jade to ni oun fẹẹ ṣejọba lati tun orilẹ-ede wa ṣe, koda ẹẹmẹrin lo jade wa to wi bẹẹ, ko too di pe awọn eeyan jaja dibo fun un. Ki lo waa de ta to n ṣe bii ẹni pe awa la waa bẹ oun. Bi ijọba ko ba si wọ mọ, bi ara rẹ ko ba ya, tabi ti ilera rẹ ko ba gbe e, ko fi ipo naa silẹ fun ẹlomiiran lati ṣe e, ki i ṣe ọran ni ko wa nile ijọba. Ṣugbọn ki kinni kan ṣẹlẹ, ka ma gba pe a jẹbi yii, ko jẹ awọn alatako la oo maa bu, ti a oo maa fi ọlọpaa ati ṣọja halẹ mọ araalu, iru eleyii gbọdọ dawọ duro, ki Buhari mọ pe ijọba Naijiria loun n ṣe, ki i ṣe ti ẹya kan, ki i ṣe ti ẹgbẹ oṣelu kan, bẹẹ ni ki i ṣe ti ẹsin kan. Bi Buhari ko ba mọ eyi, yoo maa ba Naijiria jẹ si i ni o, ko si sẹni ti yoo ṣadura fu un to ba n ṣe bẹẹ, ọpọ ọmọ Naijiria ni yoo maa ṣepe fun un.


O ṣoju mi koro (Apa Kin-in-ni)

Ki lo waa de ta to n ṣe bii ẹni pe awa la waa bẹ oun. Bi ijọba ko ba si wọ mọ, bi ara rẹ ko ba ya, tabi ti ilera rẹ ko ba gbe e, ko fi ipo naa silẹ fun ẹlomiiran lati ṣe e, ki i ṣe ọran ni ko wa nile ijọba. Ṣugbọn ki kinni kan ṣẹlẹ, ka ma gba pe a jẹbi yii, ko jẹ awọn alatako la oo maa bu, ti a oo maa fi ọlọpaa ati ṣọja halẹ mọ araalu, iru eleyii gbọdọ dawọ duro, ki Buhari mọ pe ijọba Naijiria loun n ṣe, ki i ṣe ti ẹya kan, ki i ṣe ti ẹgbẹ oṣelu kan, bẹẹ ni ki i ṣe ti ẹsin kan. Bi Buhari ko ba mọ eyi, yoo maa ba Naijiria jẹ si i ni o, ko si sẹni ti yoo ṣadura fu un to ba n ṣe bẹẹ, ọpọ ọmọ Naijiria ni yoo maa ṣepe fun un. Ki lo n dun ninu awọn gomina ilẹ Hausa yii na! Aṣọfin ilẹ Hausa kan n sọ kantankantan, Wamakko lorukọ ẹ lati Ṣokoto, o ni inu oun dun pe awọn ọdọ ọmọ ilẹ Hausa ko ba wọn kopa ninu ohun to n lọ, wọn ko ba wọn da si i, nitori awọn ti wọn n ṣe iwọde SARS naa fẹẹ fi ba Buhari ja ni. Ọrọ ti oun sọ yii, ọrọ awọn gomina ilẹ Hausa kan loun tẹle, awọn gomina kan ti wọn jade pe awọn fẹran SARS ni tawọn, nitori ko si ohun ti wọn n ṣe fawọn.


O ṣoju mi koro (Apa Kin-in-ni)

Ki lo n dun ninu awọn gomina ilẹ Hausa yii na! Aṣọfin ilẹ Hausa kan n sọ kantankantan, Wamakko lorukọ ẹ lati Ṣokoto, o ni inu oun dun pe awọn ọdọ ọmọ ilẹ Hausa ko ba wọn kopa ninu ohun to n lọ, wọn ko ba wọn da si i, nitori awọn ti wọn n ṣe iwọde SARS naa fẹẹ fi ba Buhari ja ni. Ọrọ ti oun sọ yii, ọrọ awọn gomina ilẹ Hausa kan loun tẹle, awọn gomina kan ti wọn jade pe awọn fẹran SARS ni tawọn, nitori ko si ohun ti wọn n ṣe fawọn. Ko si ootọ ẹyọ kan bayii ninu ọrọ ti awọn yii n sọ, nitori pe iya ati oṣi to n ta wọn nilẹ Hausa ju ti ilẹ Yoruba lọ, SARS ko si ri ọmọ olowo ti yoo gba nnkan kan lọwọ rẹ ni ilẹ Hausa, nitori iwọnba awọn ọmọ olowo ti wọn ba n gbe mọto kiri nibẹ, ọmọ oloṣelu, ọmọ awọn alagbara ti wọn n ṣejọba ni, bi SARS kan ba si mu iru wọn, iṣẹ yoo bọ lọwọ rẹ. Ilẹ Yoruba ati ilẹ Ibọ ni awọn ọdọ tiwa ti n fi ọwọ ati ọpọlọ pẹlu imọ iwe wọn ṣịṣẹ owo, ti wọn si n ri owo lati fi ṣe nnkan rere. Ohun to ṣe jẹ apa ọdọ wa ni SARS pọ si ju, nitori ibi ni wọn ti n ri owo gba lọwọ awọn ọdọ to n fi imọ wọn ṣiṣẹ owo, ti wọn si n gun mọto to daa kiri.


O ṣoju mi koro (Apa Kin-in-ni)

Ko si ootọ ẹyọ kan bayii ninu ọrọ ti awọn yii n sọ, nitori pe iya ati oṣi to n ta wọn nilẹ Hausa ju ti ilẹ Yoruba lọ, SARS ko si ri ọmọ olowo ti yoo gba nnkan kan lọwọ rẹ ni ilẹ Hausa, nitori iwọnba awọn ọmọ olowo ti wọn ba n gbe mọto kiri nibẹ, ọmọ oloṣelu, ọmọ awọn alagbara ti wọn n ṣejọba ni, bi SARS kan ba si mu iru wọn, iṣẹ yoo bọ lọwọ rẹ. Ilẹ Yoruba ati ilẹ Ibọ ni awọn ọdọ tiwa ti n fi ọwọ ati ọpọlọ pẹlu imọ iwe wọn ṣịṣẹ owo, ti wọn si n ri owo lati fi ṣe nnkan rere. Ohun to ṣe jẹ apa ọdọ wa ni SARS pọ si ju, nitori ibi ni wọn ti n ri owo gba lọwọ awọn ọdọ to n fi imọ wọn ṣiṣẹ owo, ti wọn si n gun mọto to daa kiri. Awọn gomina ilẹl Hausa yii gbọdọ mọ pe ki i ṣe gbogbo awọn ọdọ adugbo tiwa nibi ni Yahoo, awọn SARS kan ya adigunjale to n fi aṣọ ijọba ṣe iṣẹ aburu wọn ni. Ki i ṣe awọn ọmọ to n ṣe Yahoo nikan ni wọn n le kiri, gbogbo ọdọ to ba ṣe daadaa nilẹ Yoruba tabi nilẹ Ibo ni. Eyi yoo ṣajoji si wọn nilẹ Hausa nitori ko si ọmọ tiwọn ti i ṣoriire, afi awọn ti wọn ba jẹ ọmọ oloṣelu, ati awọn ọmọ awọn ti wọn n ṣejọba wọn, owo ti awọn baba tiwọn ba si ji ni wọn n na.


O ṣoju mi koro (Apa Kin-in-ni)

Awọn gomina ilẹl Hausa yii gbọdọ mọ pe ki i ṣe gbogbo awọn ọdọ adugbo tiwa nibi ni Yahoo, awọn SARS kan ya adigunjale to n fi aṣọ ijọba ṣe iṣẹ aburu wọn ni. Ki i ṣe awọn ọmọ to n ṣe Yahoo nikan ni wọn n le kiri, gbogbo ọdọ to ba ṣe daadaa nilẹ Yoruba tabi nilẹ Ibo ni. Eyi yoo ṣajoji si wọn nilẹ Hausa nitori ko si ọmọ tiwọn ti i ṣoriire, afi awọn ti wọn ba jẹ ọmọ oloṣelu, ati awọn ọmọ awọn ti wọn n ṣejọba wọn, owo ti awọn baba tiwọn ba si ji ni wọn n na. Ki waa lo n dun mọ awọn gomina ilẹ Hausa ninu, ti wọn n sọ pe awọn fẹran SARS, nitori ko si awọn Yahoo lọdọ tawọn. Eyi to wa lọdọ tiwọn ko waa buru ju ti Yahoo lọ, tabi nibo ni ile awọn janduku ni Naijiria ti ki i ṣe ilẹ Hausa. Bẹẹ awọn gomina yii lo n ṣejọba le wọn lori, ti wọn n ji owo wọn.


O ṣoju mi koro (Apa Kin-in-ni)

Ki waa lo n dun mọ awọn gomina ilẹ Hausa ninu, ti wọn n sọ pe awọn fẹran SARS, nitori ko si awọn Yahoo lọdọ tawọn. Eyi to wa lọdọ tiwọn ko waa buru ju ti Yahoo lọ, tabi nibo ni ile awọn janduku ni Naijiria ti ki i ṣe ilẹ Hausa. Bẹẹ awọn gomina yii lo n ṣejọba le wọn lori, ti wọn n ji owo wọn. Ewo ni wọn waa gbẹnu soke bii ẹnu aṣiwere ti wọn n sọsọkusọ si! Ọjọ n bọ ti awọn ọdọ ilẹ Hausa yii yoo jade si wọn, ọjọ naa yoo buru fun wọn, lọjọ ti wọn yoo kigbe kiri ilu ti wọn ko ni i ri ẹni kan bayii ṣe aanu wọn.


O ṣoju mi koro (Apa Kin-in-ni)

Ewo ni wọn waa gbẹnu soke bii ẹnu aṣiwere ti wọn n sọsọkusọ si! Ọjọ n bọ ti awọn ọdọ ilẹ Hausa yii yoo jade si wọn, ọjọ naa yoo buru fun wọn, lọjọ ti wọn yoo kigbe kiri ilu ti wọn ko ni i ri ẹni kan bayii ṣe aanu wọn.


Ani, aa ranti tilẹkun ṣọọbu lọjọ ofin konilegbele

Ọrọ Aunti Sikira ati ọkọ ẹ ni mo n yanju nigba ti wahala to ṣẹlẹ lọṣẹ to kọja yii ṣẹlẹ. Gbogbo eto ti mo ṣe lo ṣiṣẹ. Iya Walia ti ba mi rin gbogbo irin to ku ti mo fẹ ko rin, Safu naa ti jiṣẹ ti mo ran an. Alaaji ati Iya Dele ko mọ, awọn duro wọn n reti awọn eeyan lati Ageege, wọn n reti awọn Famili Alaaji, wọn o mọ pe wọn o ni i wa. Nigba ti ko sẹni naa to kuku fi lọ mi pe ipade wa nile wa tabi pe awọn kan n bọ, nigba to to asiko lati lọ si ṣọọbu, mo yaa mu gele ati iborun mi, mo n lọ sibi iṣẹ oojọ temi. Safu ti lọ tipẹ ni tiẹ, mo ti ni ko tete maa lọ.


Alaaji ati Iya Dele ko mọ, awọn duro wọn n reti awọn eeyan lati Ageege, wọn n reti awọn Famili Alaaji, wọn o mọ pe wọn o ni i wa. Nigba ti ko sẹni naa to kuku fi lọ mi pe ipade wa nile wa tabi pe awọn kan n bọ, nigba to to asiko lati lọ si ṣọọbu, mo yaa mu gele ati iborun mi, mo n lọ sibi iṣẹ oojọ temi. Safu ti lọ tipẹ ni tiẹ, mo ti ni ko tete maa lọ. Emi ko mọ bi Alaaji ṣe ri mi pe mo n sọ kalẹ, ẹnu sitẹẹpu nisalẹ ni mo ba a, mo yaa kunlẹ buruburu, ọkọ ẹni lolowo ori ẹni, nigba ti n ko si lọkọ meji, eyi ti mo ni yii naa ni n oo maa tọju. Inu oun naa dun, lo ba n ṣadura fun mi. Nigba ti yoo waa ba gbogbo ọrọ jẹ, lo ni ṣe mo n lọ si ṣọọbu ni, mo ni bẹẹ ni.


Emi ko mọ bi Alaaji ṣe ri mi pe mo n sọ kalẹ, ẹnu sitẹẹpu nisalẹ ni mo ba a, mo yaa kunlẹ buruburu, ọkọ ẹni lolowo ori ẹni, nigba ti n ko si lọkọ meji, eyi ti mo ni yii naa ni n oo maa tọju. Inu oun naa dun, lo ba n ṣadura fun mi. Nigba ti yoo waa ba gbogbo ọrọ jẹ, lo ni ṣe mo n lọ si ṣọọbu ni, mo ni bẹẹ ni. O ni ṣe n ko mọ pe ipade pataki kan wa nile laaarọ yii ni, mo ni n ko mọ, nigba ti ko sẹni to sọ fun mi. O ni ṣe n o waa ni i duro ni, ni mo ba fọwọ pa a laya, mo ni n ko le duro, awọn kan fẹẹ waa ba mi ni ṣọọbu, gbogbo ohun ti wọn ba sọ nipade, n oo waa gbọ ọ ti mo ba de. Mo yaa jade!


O ni ṣe n ko mọ pe ipade pataki kan wa nile laaarọ yii ni, mo ni n ko mọ, nigba ti ko sẹni to sọ fun mi. O ni ṣe n o waa ni i duro ni, ni mo ba fọwọ pa a laya, mo ni n ko le duro, awọn kan fẹẹ waa ba mi ni ṣọọbu, gbogbo ohun ti wọn ba sọ nipade, n oo waa gbọ ọ ti mo ba de. Mo yaa jade! Nigba ti a pada de, n ko ṣe bii ẹni to mọ nnkan kan, mo duro, n ko ri ọkọ mi ko waa fun mi labọ, emi si ti mọ ohun to ṣẹlẹ. Alaaji duro titi ko rẹnikan ni, o pe aago awọn yẹn wọn ko dahun, ọrọ naa ko ye e rara. Nigba tawọn kọọkan yoo fi da a lohun, wọn ni awọn jade lọ ni, pe baba lo bẹ awọn niṣẹ, nitori nnkan pajawiri kan ṣẹlẹ, wọn jọ waa sọ pe awọn yoo fi ipade mi-in si Satide to tun n bọ, pe ki gbogbo wọn peju.


Nigba ti a pada de, n ko ṣe bii ẹni to mọ nnkan kan, mo duro, n ko ri ọkọ mi ko waa fun mi labọ, emi si ti mọ ohun to ṣẹlẹ. Alaaji duro titi ko rẹnikan ni, o pe aago awọn yẹn wọn ko dahun, ọrọ naa ko ye e rara. Nigba tawọn kọọkan yoo fi da a lohun, wọn ni awọn jade lọ ni, pe baba lo bẹ awọn niṣẹ, nitori nnkan pajawiri kan ṣẹlẹ, wọn jọ waa sọ pe awọn yoo fi ipade mi-in si Satide to tun n bọ, pe ki gbogbo wọn peju. Ohun ti ko jẹ ki baba ri nnkan kan waa fun mi labọ ẹ niyẹn, ṣugbọn mo mọ pe ọrọ naa n jo o lara, ibi ti mo fẹẹ ba wọ ọ ni mi o ti i mọ. Ṣugbọn lalẹ ọjọ naa loun funra ẹ waa ri mi, lo ba ni ka wọ yara, ọrọ wa. Ẹjọ Aunti Sikiria lo waa fi sun mi, o ni ki n gbọ ohun to ṣe, pe oun ti pinnu lati le e lọ.


Ohun ti ko jẹ ki baba ri nnkan kan waa fun mi labọ ẹ niyẹn, ṣugbọn mo mọ pe ọrọ naa n jo o lara, ibi ti mo fẹẹ ba wọ ọ ni mi o ti i mọ. Ṣugbọn lalẹ ọjọ naa loun funra ẹ waa ri mi, lo ba ni ka wọ yara, ọrọ wa. Ẹjọ Aunti Sikiria lo waa fi sun mi, o ni ki n gbọ ohun to ṣe, pe oun ti pinnu lati le e lọ. Mo kunlẹ fun un pe ko ni suuru fun mi, pe ko ma ti i le e lọ, ko jẹ ki n wadii ọrọ naa ki n waa fun un lesi, ṣugbọn ko ti mọ pe a maa fi eleyii to ṣe yii fa a leti ni, bo ba tun waa sẹ omi-in lẹyin ẹ, afi ka yaa le e lọ loootọ. Nigba ti mo ba a sọrọ, inu ẹ rọ, ohun ti mo si ri ni pe o fẹran Aunti Sikira, ọkan ẹ ko le e lọ, ṣugbọn o fẹ ki ẹni kan bẹ oun lori ọrọ rẹ, ohun ti mo si ṣe naa niyẹn. Bi ilẹ ti ṣu to, ko duro lọdọ mi, bo ṣe jade ni mo ni ki Safu wa, mo ni ko pe Aunti Sikira bọ fun mi.


Mo kunlẹ fun un pe ko ni suuru fun mi, pe ko ma ti i le e lọ, ko jẹ ki n wadii ọrọ naa ki n waa fun un lesi, ṣugbọn ko ti mọ pe a maa fi eleyii to ṣe yii fa a leti ni, bo ba tun waa sẹ omi-in lẹyin ẹ, afi ka yaa le e lọ loootọ. Nigba ti mo ba a sọrọ, inu ẹ rọ, ohun ti mo si ri ni pe o fẹran Aunti Sikira, ọkan ẹ ko le e lọ, ṣugbọn o fẹ ki ẹni kan bẹ oun lori ọrọ rẹ, ohun ti mo si ṣe naa niyẹn. Bi ilẹ ti ṣu to, ko duro lọdọ mi, bo ṣe jade ni mo ni ki Safu wa, mo ni ko pe Aunti Sikira bọ fun mi. N lawọn mejeeji ba de. Mo sọ wabiwọsi ọrọ fun Aunti Sikira, mo si ṣalaye ewu to wa ninu ohun to ṣe yii fun un. Mo ni ko mọ pe gbogbo nnkan ni Alaaji le gba, ṣugbọn to ba di ti ṣina ati irinkurin, Alaaji maa kọ ọ silẹ ni, bẹẹ ni ki i ṣe oun nikan, gbogbo ọkunrin lo n ṣe bẹẹ.


N lawọn mejeeji ba de. Mo sọ wabiwọsi ọrọ fun Aunti Sikira, mo si ṣalaye ewu to wa ninu ohun to ṣe yii fun un. Mo ni ko mọ pe gbogbo nnkan ni Alaaji le gba, ṣugbọn to ba di ti ṣina ati irinkurin, Alaaji maa kọ ọ silẹ ni, bẹẹ ni ki i ṣe oun nikan, gbogbo ọkunrin lo n ṣe bẹẹ. Aunti Sikira ko jiyan, koda niṣe lo kunlẹ nigba to gbọ pe awọn famili ko wa mọ nitori ohun ti mo ti ba a ṣe. Loju Safu kuku ni gbogbo ẹ, ọrọ ti kọja itiju tabi igberaga kankan. Nigba to di ọjọ keji, funra mi ni mo fa a lọwọ, ti mo lọọ mu un ba Alaaji, ni Safu naa ba jade si wa, la ba bẹ baba fun un.


Aunti Sikira ko jiyan, koda niṣe lo kunlẹ nigba to gbọ pe awọn famili ko wa mọ nitori ohun ti mo ti ba a ṣe. Loju Safu kuku ni gbogbo ẹ, ọrọ ti kọja itiju tabi igberaga kankan. Nigba to di ọjọ keji, funra mi ni mo fa a lọwọ, ti mo lọọ mu un ba Alaaji, ni Safu naa ba jade si wa, la ba bẹ baba fun un. Alaaji sọrọ, ṣugbọn aanu ẹ ṣe mi, nitori gbogbo bo ṣe ṣe lọjọ naa, nigba ti ọrọ ba dun un pari lo maa n ṣe bẹẹ. Funra Safu lo yọnda, o ni oun yọnda ọjọ meji gbako ki Alaaji fi maa lọ si ọdọ iyaale oun, nitori oun ko fẹ ohun to maa jẹ ki wọn tun wota mọ. Inu Aunti Sikira dun, niṣe lo so mọ Safu.


Alaaji sọrọ, ṣugbọn aanu ẹ ṣe mi, nitori gbogbo bo ṣe ṣe lọjọ naa, nigba ti ọrọ ba dun un pari lo maa n ṣe bẹẹ. Funra Safu lo yọnda, o ni oun yọnda ọjọ meji gbako ki Alaaji fi maa lọ si ọdọ iyaale oun, nitori oun ko fẹ ohun to maa jẹ ki wọn tun wota mọ. Inu Aunti Sikira dun, niṣe lo so mọ Safu. Bawo ni agbalagba ṣe n fẹran ọkunrin to bẹẹ, nitori kinni! Haa, gbogbo obinrin ko ma jọ emi o. Afi Safu yii ni mo tun ri. Ba a ṣaa ṣe yanju ọrọ yẹn niyẹn o, ti Mọnde si de ti onikaluku gba ibiiṣẹ ẹ lọ.


Bawo ni agbalagba ṣe n fẹran ọkunrin to bẹẹ, nitori kinni! Haa, gbogbo obinrin ko ma jọ emi o. Afi Safu yii ni mo tun ri. Ba a ṣaa ṣe yanju ọrọ yẹn niyẹn o, ti Mọnde si de ti onikaluku gba ibiiṣẹ ẹ lọ. Emi o mọ pe wahala awọn to n ṣe iwọde SARS ti pọ to bẹẹ, afi igba ti a de ṣọọbu ti a bẹrẹ si i gbọ oriṣiiriṣii. Ohun to n dun mi ni pe Akin wa laarin wọn. O wa nibẹ lati igba to ti bẹrẹ.


Emi o mọ pe wahala awọn to n ṣe iwọde SARS ti pọ to bẹẹ, afi igba ti a de ṣọọbu ti a bẹrẹ si i gbọ oriṣiiriṣii. Ohun to n dun mi ni pe Akin wa laarin wọn. O wa nibẹ lati igba to ti bẹrẹ. Mo si pe e ko dahun, mo sọ fun baba ẹ, kaka ki iyẹn pe e, niṣe lo n ki ara ẹ, to ni ọmọ oun niyẹn, baba oun lo fiwa jọ, baba oun Arogunmatidi ọkunrin gbangba afoogun gbangba laya. Ṣe ọrọ ni iru iyẹn, arogun-ma-tidi kọ, arogun-ma-jẹun ni. Alaaji to jẹ ọmọ Arogunmatidi funra ẹ, bo ba gburoo ibọn, yoo sa lọ ni, o waa ni ọmọ temi lo jọ baba oun, ki lo de ti oun onibaba ko jọ baba ẹ. Sẹki ni mo ranṣẹ si ko ba mi wa a lọ, nigba to si di ọjọ Atalaata to ni oun ko ri i, mo ni ko ma sinmi, n ko fẹ wahala.


Mo si pe e ko dahun, mo sọ fun baba ẹ, kaka ki iyẹn pe e, niṣe lo n ki ara ẹ, to ni ọmọ oun niyẹn, baba oun lo fiwa jọ, baba oun Arogunmatidi ọkunrin gbangba afoogun gbangba laya. Ṣe ọrọ ni iru iyẹn, arogun-ma-tidi kọ, arogun-ma-jẹun ni. Alaaji to jẹ ọmọ Arogunmatidi funra ẹ, bo ba gburoo ibọn, yoo sa lọ ni, o waa ni ọmọ temi lo jọ baba oun, ki lo de ti oun onibaba ko jọ baba ẹ. Sẹki ni mo ranṣẹ si ko ba mi wa a lọ, nigba to si di ọjọ Atalaata to ni oun ko ri i, mo ni ko ma sinmi, n ko fẹ wahala. Afi bo ṣe di ọwọ ọsan ti wọn ni konilegbele ti bẹrẹ. ‘Haa’ ni mo ṣe, nitori mo lọ sọdọ lọọya, emi o si gbọ ikede ọhun ki n too lọ. Igba ti awọn naa n mura pe awọn fẹẹ maa sare lọ sile ki aago mẹrin too lu ni mo beere ohun to de, ni wọn ba sọ fun mi pe konilegbele kan ni.


Afi bo ṣe di ọwọ ọsan ti wọn ni konilegbele ti bẹrẹ. ‘Haa’ ni mo ṣe, nitori mo lọ sọdọ lọọya, emi o si gbọ ikede ọhun ki n too lọ. Igba ti awọn naa n mura pe awọn fẹẹ maa sare lọ sile ki aago mẹrin too lu ni mo beere ohun to de, ni wọn ba sọ fun mi pe konilegbele kan ni. Ere ni mo sa pada de ṣọọbu, ka too raaye de ọhun paapaa, aago marun-un ti n lọọ lu. Niṣe ni mo kuku ba Safu to to ọja silẹ nibẹ, ẹ palẹ mọ, ẹ palẹ mọ ti mo ṣe, Safu ni ki n ni suuru, emi de niyẹn, o dalẹ ki isede too bẹrẹ, mo ṣaa ni ko palẹmọ, bẹẹ lo n ṣe tikọtikọ, ko si sohun to n ṣe e ju pe ko ti i fẹẹ palẹ mọ lọ. Ibi to ti n ṣe yogẹyọgẹ yii ni a ti gbọ ariwo lojiji, ‘Wọn ti n bọ o, wọn ti de o, wọn ti n bọ o!


Ere ni mo sa pada de ṣọọbu, ka too raaye de ọhun paapaa, aago marun-un ti n lọọ lu. Niṣe ni mo kuku ba Safu to to ọja silẹ nibẹ, ẹ palẹ mọ, ẹ palẹ mọ ti mo ṣe, Safu ni ki n ni suuru, emi de niyẹn, o dalẹ ki isede too bẹrẹ, mo ṣaa ni ko palẹmọ, bẹẹ lo n ṣe tikọtikọ, ko si sohun to n ṣe e ju pe ko ti i fẹẹ palẹ mọ lọ. Ibi to ti n ṣe yogẹyọgẹ yii ni a ti gbọ ariwo lojiji, ‘Wọn ti n bọ o, wọn ti de o, wọn ti n bọ o! Iya oloyun to wa lọdọ wa, iyẹn Raṣida, lo kọkọ bẹ sita, ko tiẹ ṣe bii ẹni to loyun, o n sa lọ ni. Ni Abbey naa ba tẹle e, wọn ti lọ. Bẹẹ ni Safu n wa ọna lati tilẹkun, ni ko ba tete ri kọkọrọ, ṣe ẹ ri i nigba ti mo han an lapa bayii, mo n wọ ọ lọ ni.


Iya oloyun to wa lọdọ wa, iyẹn Raṣida, lo kọkọ bẹ sita, ko tiẹ ṣe bii ẹni to loyun, o n sa lọ ni. Ni Abbey naa ba tẹle e, wọn ti lọ. Bẹẹ ni Safu n wa ọna lati tilẹkun, ni ko ba tete ri kọkọrọ, ṣe ẹ ri i nigba ti mo han an lapa bayii, mo n wọ ọ lọ ni. Tipatipa la fi pa ilẹkun de, a o fi kọkọrọ ti i. Ati dele ki ẹru too maa ba wa, ọja rẹpẹtẹ to wa nibẹ, Safu tun loun pa owo kan, bii aadọjọ ẹgbẹrun naria, o loun kan gbe e si ẹgbẹ tebu lọdọ mi ni. Mo ṣaa n fi i lọkan balẹ pe ohun to ba fẹẹ ṣẹlẹ ko ṣẹlẹ, ẹmi eeyan gun ju ẹmi iṣẹ lọ. Bẹẹ ni wọn si ni a ko gbọdọ jade ni ọjọ keji, Safu fẹẹ lọ, mo kọ fun un.


Tipatipa la fi pa ilẹkun de, a o fi kọkọrọ ti i. Ati dele ki ẹru too maa ba wa, ọja rẹpẹtẹ to wa nibẹ, Safu tun loun pa owo kan, bii aadọjọ ẹgbẹrun naria, o loun kan gbe e si ẹgbẹ tebu lọdọ mi ni. Mo ṣaa n fi i lọkan balẹ pe ohun to ba fẹẹ ṣẹlẹ ko ṣẹlẹ, ẹmi eeyan gun ju ẹmi iṣẹ lọ. Bẹẹ ni wọn si ni a ko gbọdọ jade ni ọjọ keji, Safu fẹẹ lọ, mo kọ fun un. Irọlẹ ọjọ Satide la too dọgbọn lọ. Nigba ti a debẹ, awọn ọmọọta mẹta lo wa nibẹ, wọn duro si ẹnu ọna naa gbagba. Bi wọn ti ri mi ni wọn pariwo, ‘Iyaa wa!


Irọlẹ ọjọ Satide la too dọgbọn lọ. Nigba ti a debẹ, awọn ọmọọta mẹta lo wa nibẹ, wọn duro si ẹnu ọna naa gbagba. Bi wọn ti ri mi ni wọn pariwo, ‘Iyaa wa! Atijẹrin lawa ti wa nibi o, nigba ti a ri i pe ẹ tilẹkun lawa ni ka fi ara wa ṣe sikiọriti, ko dẹ sẹnikan to gbabi kọja!’ Ọkan ninu wọn dahun pe ‘Gbabi kọja kẹ! Nigba ti wọn o fẹẹ ṣoriburuku! Mo kan lanu silẹ mo n wo wọn ni o, ati Safu naa!


Atijẹrin lawa ti wa nibi o, nigba ti a ri i pe ẹ tilẹkun lawa ni ka fi ara wa ṣe sikiọriti, ko dẹ sẹnikan to gbabi kọja!’ Ọkan ninu wọn dahun pe ‘Gbabi kọja kẹ! Nigba ti wọn o fẹẹ ṣoriburuku! Mo kan lanu silẹ mo n wo wọn ni o, ati Safu naa!


Nitori rogbodiyan SARS: TINUBU KO SI WAHALA TUNTUN!

Awọn ọlọpaa SARS ni wọn kọkọ sọ pe awọn ko fẹ, nigba tijọba si ri i pe ọrọ naa fẹẹ le ju bẹẹ lọ, wọn sare kede pe awọn ko le pa ọlọpaa SARS rẹ, nitori iṣẹ ti wọn n ṣe fawọn pọ. Eyi tubọ mu ki ori awọn ọmọ yii kanrin, wọn si ni ko buru o, a jẹ pe awọn ko kuku ni i kuro nibi ti awọn wa, ki ijọba fọwọ mu SARS tirẹ, ki awọn naa si maa ṣe tawọn lọ. Nigba ti awọn ọmọ naa ko si lọ loootọ, ijọba tun sare kede pe o daa, awọn ti pa ọlọpaa SARS run, awọn ko ni i ko wọn jade mọ, ki awọn ọdọ naa maa pada sile wọn. Ṣugbọn awọn ọdọ yii fura pe ijọba le maa tan awọn, wọn si tun tẹsẹ duro diẹ. Ọrọ ti wọn si wi ṣẹ o, nitori lojiji ni ijọba tun kede pe awọn ti da SWAT silẹ, iyẹn ni awọn yoo maa lo bayii. Ọrọ naa dun awọn ọmọ yii, nitori wọn mọ pe ijọba yoo kan tun ko awọn ọlọpaa SARS sinu SWAT ni, iyẹn ni pe wọn kan n ta awọn ni.


Ṣugbọn awọn ọdọ yii fura pe ijọba le maa tan awọn, wọn si tun tẹsẹ duro diẹ. Ọrọ ti wọn si wi ṣẹ o, nitori lojiji ni ijọba tun kede pe awọn ti da SWAT silẹ, iyẹn ni awọn yoo maa lo bayii. Ọrọ naa dun awọn ọmọ yii, nitori wọn mọ pe ijọba yoo kan tun ko awọn ọlọpaa SARS sinu SWAT ni, iyẹn ni pe wọn kan n ta awọn ni. Ẹtan yii lo jọ pe o bi awọn ọmọ yii ninu, ni wọn ba kuku ni ki i ṣe ọrọ ọlọpaa SARS nikan lawọn n beere fun mọ, tabi ti awọn n tori ẹ ṣe iwọde, awọn n fẹ ijọba to dara, ki awọn ti wọn n ṣejọba Naijiria ṣalaye fawọn ati gbogbo aye, eto ti wọn ni fun ijọba rere ni Naijiria, nigba naa lawọn yoo too fi oju popo silẹ. Eleyii ba awọn ti wọn n ṣejọba lẹru gan-an, nitori wọn mọ pe iru awọn nnkan bayii a maa da wahala silẹ lagbaaye, a si maa ko ba ijọba orilẹ-ede ti wọn ba ti ṣe bẹẹ. Nitori idi eyi, wọn bẹrẹ si i wa gbogbo ọna lati pana ọrọ yii, wọn ni kawọn ọmọ yii kuro ni titi, wọn ko si tete mọ bi wọn yoo ti ṣe e. Ọlọpaa ko ṣe e lo, nitori awọn ọmọ naa pọ ju awọn ọlọpaa lọ, bi ija ba si de, bo tilẹ jẹ wọn ko mura ija, yoo ṣoro ki apa ọlọpaa too ka wọn.


Ẹtan yii lo jọ pe o bi awọn ọmọ yii ninu, ni wọn ba kuku ni ki i ṣe ọrọ ọlọpaa SARS nikan lawọn n beere fun mọ, tabi ti awọn n tori ẹ ṣe iwọde, awọn n fẹ ijọba to dara, ki awọn ti wọn n ṣejọba Naijiria ṣalaye fawọn ati gbogbo aye, eto ti wọn ni fun ijọba rere ni Naijiria, nigba naa lawọn yoo too fi oju popo silẹ. Eleyii ba awọn ti wọn n ṣejọba lẹru gan-an, nitori wọn mọ pe iru awọn nnkan bayii a maa da wahala silẹ lagbaaye, a si maa ko ba ijọba orilẹ-ede ti wọn ba ti ṣe bẹẹ. Nitori idi eyi, wọn bẹrẹ si i wa gbogbo ọna lati pana ọrọ yii, wọn ni kawọn ọmọ yii kuro ni titi, wọn ko si tete mọ bi wọn yoo ti ṣe e. Ọlọpaa ko ṣe e lo, nitori awọn ọmọ naa pọ ju awọn ọlọpaa lọ, bi ija ba si de, bo tilẹ jẹ wọn ko mura ija, yoo ṣoro ki apa ọlọpaa too ka wọn. Gbogbo awọn eto mi-in ti wọn mọ ni wọn sare ṣe, ṣugbọn ko bọ si i. Nigba naa ni wọn ronu awọn ṣọja, ti ileeṣẹ ologun kede pe awọn ti bẹrẹ eto kan ti wọn n pe ni Ẹrin Ahanrinhan, (Operation Crocodile Smile) nibi tawọn yoo ti ko awọn ṣọja kaakiri origun Naijiria, nitori eto igbaradi ti awọn maa n ṣe lọdọọdun ni. Bo tilẹ jẹ pe ọga ṣọja pata, Tukur Burutai, kede pe ki i ṣe nitori awọn ọmọ ti wọn n ṣewọde lawọn ṣe n ko awọn ṣọja naa bọ, ko sẹni to gba wọn gbọ, wọn ni o ṣe jẹ asiko yii, ati ninu ọsẹ ti awọn ọmọ yii n ṣewọde wọn, ni awọn ṣọja Naijiria fẹẹ bẹrẹ igbaradi lagbegbe ti wọn ti n ṣewọde yii, bawo ni awọn ọdọ yii ati awọn ṣọja naa ko ṣe ni i kọ lu ara wọn. Nigba ti wọn si ti kede iṣẹ igbaradi tuntun fun awọn ṣọja yii ni gbogbo aye ti bẹrẹ si i reti ohun ti yoo ṣẹlẹ, ti awọn ọlọmọ si n kilọ fun ọmọ, nigba tijọba ipinlẹ Eko si kede ofin konilegbele tuntun, ohun meji lo sare ṣẹlẹ laarin wakati diẹ lọjọ naa.


Gbogbo awọn eto mi-in ti wọn mọ ni wọn sare ṣe, ṣugbọn ko bọ si i. Nigba naa ni wọn ronu awọn ṣọja, ti ileeṣẹ ologun kede pe awọn ti bẹrẹ eto kan ti wọn n pe ni Ẹrin Ahanrinhan, (Operation Crocodile Smile) nibi tawọn yoo ti ko awọn ṣọja kaakiri origun Naijiria, nitori eto igbaradi ti awọn maa n ṣe lọdọọdun ni. Bo tilẹ jẹ pe ọga ṣọja pata, Tukur Burutai, kede pe ki i ṣe nitori awọn ọmọ ti wọn n ṣewọde lawọn ṣe n ko awọn ṣọja naa bọ, ko sẹni to gba wọn gbọ, wọn ni o ṣe jẹ asiko yii, ati ninu ọsẹ ti awọn ọmọ yii n ṣewọde wọn, ni awọn ṣọja Naijiria fẹẹ bẹrẹ igbaradi lagbegbe ti wọn ti n ṣewọde yii, bawo ni awọn ọdọ yii ati awọn ṣọja naa ko ṣe ni i kọ lu ara wọn. Nigba ti wọn si ti kede iṣẹ igbaradi tuntun fun awọn ṣọja yii ni gbogbo aye ti bẹrẹ si i reti ohun ti yoo ṣẹlẹ, ti awọn ọlọmọ si n kilọ fun ọmọ, nigba tijọba ipinlẹ Eko si kede ofin konilegbele tuntun, ohun meji lo sare ṣẹlẹ laarin wakati diẹ lọjọ naa. Ọpọ awọn ti wọn jẹ gbajumọ oṣere, boya onitiata tabi olorin ti wọn n ṣe atilẹyin fun awọn to n ṣewọde naa, ti n ba ara wọn sọrọ pe ko ni i daa lati tẹ ofin ijọba loju, ki awọn kuku maa lọ, ṣugbọn bi isede naa ba ti n pari bayii, ki awọn tun maa pada bọ ni. Ọkan pataki ninu awọn ti wọn ṣe ikede yii ni ọmọ agbalagba lọọya nni, Fẹmi Falana, ti wọn n pe ni FALZ, ti oun jẹ akọrin. Bi oun ti wi, bẹẹ ni Ṣeun Kuti, Mista Makaroni, ati awọn mi-in ninu wọn sọ si ori ẹrọ ayelujara wọn.


Ọpọ awọn ti wọn jẹ gbajumọ oṣere, boya onitiata tabi olorin ti wọn n ṣe atilẹyin fun awọn to n ṣewọde naa, ti n ba ara wọn sọrọ pe ko ni i daa lati tẹ ofin ijọba loju, ki awọn kuku maa lọ, ṣugbọn bi isede naa ba ti n pari bayii, ki awọn tun maa pada bọ ni. Ọkan pataki ninu awọn ti wọn ṣe ikede yii ni ọmọ agbalagba lọọya nni, Fẹmi Falana, ti wọn n pe ni FALZ, ti oun jẹ akọrin. Bi oun ti wi, bẹẹ ni Ṣeun Kuti, Mista Makaroni, ati awọn mi-in ninu wọn sọ si ori ẹrọ ayelujara wọn. Awọn yii si kuro ni titi, wọn pada si ile wọn. Ṣugbọn nidakeji, awọn ọdọ kan ta ku sibẹ, wọn ni awọn ko ni i lọ, kaka ki awọn maa rin kiri, awọn yoo kuku sọ ibi iwọde naa, ni Too-geeti Lẹkki di ile awọn, awọn yoo si maa ṣe konilegbele tawọn nibẹ, lai ni i si wahala kankan. Bẹẹ lawọn wa nibẹ, ti wọn si ta asia orilẹ-ede Naijiria siwaju, ti wọn jokoo jẹẹ lai ba ẹnikẹni ja, to jẹ orin orilẹ-ede Naijiria nikan ni wọn n kọ.


Awọn yii si kuro ni titi, wọn pada si ile wọn. Ṣugbọn nidakeji, awọn ọdọ kan ta ku sibẹ, wọn ni awọn ko ni i lọ, kaka ki awọn maa rin kiri, awọn yoo kuku sọ ibi iwọde naa, ni Too-geeti Lẹkki di ile awọn, awọn yoo si maa ṣe konilegbele tawọn nibẹ, lai ni i si wahala kankan. Bẹẹ lawọn wa nibẹ, ti wọn si ta asia orilẹ-ede Naijiria siwaju, ti wọn jokoo jẹẹ lai ba ẹnikẹni ja, to jẹ orin orilẹ-ede Naijiria nikan ni wọn n kọ. Kinni naa ti n lọ wẹrẹwẹrẹ bẹẹ, bi wọn si ti wa ti ilẹ fi ṣu pata niyi. Bi ilẹ ti ṣu pata ti ẹni kan ko ri ẹni kan mọ ni girigiri naa ṣẹlẹ, ko si si ẹni to le ṣalaye ọrọ naa gan-an bo ti ri ati bo ti jẹ. Ohun ti tọkunrin-tobinrin ti wọn n ṣewọde naa yoo maa ro lọkan ara wọn, ti ọpọ awọn araalu naa yoo si maa ro pẹlu ni pe awọn mọto ṣọja yoo tẹle ara wọn lati waa tu wọn ka ni, bi wọn ba si n bọ bẹẹ, wọn yoo ko ibọn dani, ati mọto akọtami, ti wọn yoo si to lọwọọwọ bii ẹni to n lọ soju ogun.


Kinni naa ti n lọ wẹrẹwẹrẹ bẹẹ, bi wọn si ti wa ti ilẹ fi ṣu pata niyi. Bi ilẹ ti ṣu pata ti ẹni kan ko ri ẹni kan mọ ni girigiri naa ṣẹlẹ, ko si si ẹni to le ṣalaye ọrọ naa gan-an bo ti ri ati bo ti jẹ. Ohun ti tọkunrin-tobinrin ti wọn n ṣewọde naa yoo maa ro lọkan ara wọn, ti ọpọ awọn araalu naa yoo si maa ro pẹlu ni pe awọn mọto ṣọja yoo tẹle ara wọn lati waa tu wọn ka ni, bi wọn ba si n bọ bẹẹ, wọn yoo ko ibọn dani, ati mọto akọtami, ti wọn yoo si to lọwọọwọ bii ẹni to n lọ soju ogun. Wọn ti ro pe ọga to ba ṣaaju awọn ṣọja naa yoo bọ silẹ lati kilọ fun awọn pe kawọn tuka, bi awọn ko ba si gbọ, ohun to ba ṣẹlẹ, awọn naa yoo foju ri i. Ṣugbọn eleyii ko ri bẹẹ rara. Lojiji ni kinni naa ṣẹlẹ. Awọn eeyan naa kan ya bo wọn ni, afi gbau gbau, iro ibọn.


Wọn ti ro pe ọga to ba ṣaaju awọn ṣọja naa yoo bọ silẹ lati kilọ fun awọn pe kawọn tuka, bi awọn ko ba si gbọ, ohun to ba ṣẹlẹ, awọn naa yoo foju ri i. Ṣugbọn eleyii ko ri bẹẹ rara. Lojiji ni kinni naa ṣẹlẹ. Awọn eeyan naa kan ya bo wọn ni, afi gbau gbau, iro ibọn. Awọn kan ni ọkada ni wọn gbe wa, awọn kan ni mọto ni, awọn kan ni wọn ti sa pamọ si adugbo naa tẹlẹ ni. Ko si ẹni to mọ bi awọn ṣọja naa ṣe de si aarin awọn ti wọn n ṣewọde, iro ibọn, ati girigiri to tẹle ẹ lo jẹ ki awọn eeyan mọ pe wọn ti de. Wọn ni aṣọ ologun ni wọn wọ, aṣọ kan naa ni gbogbo wọn si wọ, gẹgẹ bi fidio ti ṣe afihan rẹ.


Awọn kan ni ọkada ni wọn gbe wa, awọn kan ni mọto ni, awọn kan ni wọn ti sa pamọ si adugbo naa tẹlẹ ni. Ko si ẹni to mọ bi awọn ṣọja naa ṣe de si aarin awọn ti wọn n ṣewọde, iro ibọn, ati girigiri to tẹle ẹ lo jẹ ki awọn eeyan mọ pe wọn ti de. Wọn ni aṣọ ologun ni wọn wọ, aṣọ kan naa ni gbogbo wọn si wọ, gẹgẹ bi fidio ti ṣe afihan rẹ. Ariwo ibọn, ariwo awọn ọdọ, igbe oro lẹnu awọn eeyan. Akọlukọgba to waye naa buru to fi di ohun ti gbogbo aye n pariwo rẹ, nitori ẹni to ba wo fidio naa yoo gbọ igbe oro ti awọn eeyan n ke, yoo si ri bi awọn eeyan ti n sare fun ẹmi wọn. Bi wọn ti n sare lawọn ṣọja yii n pa wọn ti wọn ko si tori ẹ dawọ ibọn wọn duro.


Ariwo ibọn, ariwo awọn ọdọ, igbe oro lẹnu awọn eeyan. Akọlukọgba to waye naa buru to fi di ohun ti gbogbo aye n pariwo rẹ, nitori ẹni to ba wo fidio naa yoo gbọ igbe oro ti awọn eeyan n ke, yoo si ri bi awọn eeyan ti n sare fun ẹmi wọn. Bi wọn ti n sare lawọn ṣọja yii n pa wọn ti wọn ko si tori ẹ dawọ ibọn wọn duro. Awọn eeyan ti ro pe wọn yoo ri aworan ohun to ṣẹlẹ lọjọ keji, nitori kamẹra to n ya fọto awọn eeyan wa ni Too-geeti Lẹkki yii, ko si si ohun ti yoo ṣẹlẹ nibẹ ti kamẹra yii ko ni i gbe e. Afi bi wọn ṣe gbọ pawọn eeyan kan ti waa yọ kamẹra yii danu lọwọ ọsan tẹlẹ, ati pe awọn eeyan yii kan naa lo ṣeto bi wọn ti ṣe lu ina gbogbo to wa ni Too-geeti yii pa lasiko tawọn ṣọja yii de, to fi jẹ inu ookun ni gbogbo ibẹ wa, ti ko si ẹni kan to ri ẹni kan, ti titi awọn eeyan naa fi ṣe aburu ti wọn waa ṣe. Dajudaju, oku sun rẹpẹtẹ loootọ, ṣugbọn wahala to kọkọ ṣẹlẹ ni pe ko si oku eeyan ti wọn ri nilẹ, awọn ti wọn mọ nipa iṣẹ ologun si sọ pe awọn ṣọja naa ti ṣeto lati gbe oku awọn eeyan naa lọ. Gbogbo ohun to ṣẹlẹ ni awọn ọdọ yii ti ro pe awọn yoo ri nijọ keji, nigba ti wọn ko si tun ri i lọjọ keji, iyẹn lẹyin ti awọn ṣọja yii ti lọ, ibinu awọn ọmọ naa ru soke.


Awọn eeyan ti ro pe wọn yoo ri aworan ohun to ṣẹlẹ lọjọ keji, nitori kamẹra to n ya fọto awọn eeyan wa ni Too-geeti Lẹkki yii, ko si si ohun ti yoo ṣẹlẹ nibẹ ti kamẹra yii ko ni i gbe e. Afi bi wọn ṣe gbọ pawọn eeyan kan ti waa yọ kamẹra yii danu lọwọ ọsan tẹlẹ, ati pe awọn eeyan yii kan naa lo ṣeto bi wọn ti ṣe lu ina gbogbo to wa ni Too-geeti yii pa lasiko tawọn ṣọja yii de, to fi jẹ inu ookun ni gbogbo ibẹ wa, ti ko si ẹni kan to ri ẹni kan, ti titi awọn eeyan naa fi ṣe aburu ti wọn waa ṣe. Dajudaju, oku sun rẹpẹtẹ loootọ, ṣugbọn wahala to kọkọ ṣẹlẹ ni pe ko si oku eeyan ti wọn ri nilẹ, awọn ti wọn mọ nipa iṣẹ ologun si sọ pe awọn ṣọja naa ti ṣeto lati gbe oku awọn eeyan naa lọ. Gbogbo ohun to ṣẹlẹ ni awọn ọdọ yii ti ro pe awọn yoo ri nijọ keji, nigba ti wọn ko si tun ri i lọjọ keji, iyẹn lẹyin ti awọn ṣọja yii ti lọ, ibinu awọn ọmọ naa ru soke. Lẹsẹkẹṣe ni wọn kọ lu Too-geeti yii, ti wọn si dana sun un, nitori ariwo ti wọn n pa ni pe ileeṣẹ Tinubu ni. Wọn kuro nibẹ, wọn si bẹrẹ si i wa ileeṣẹ Tinubu mi-in kaakiri, ti wọn si n sọ ina si wọn, tabi ba ibẹ jẹ. Ohunkohun ti wọn ba ti darukọ Tinubu mọ, awọn oluwọde naa yoo rọ lọ sibẹ, wọn yoo si ba a jẹ.


Lẹsẹkẹṣe ni wọn kọ lu Too-geeti yii, ti wọn si dana sun un, nitori ariwo ti wọn n pa ni pe ileeṣẹ Tinubu ni. Wọn kuro nibẹ, wọn si bẹrẹ si i wa ileeṣẹ Tinubu mi-in kaakiri, ti wọn si n sọ ina si wọn, tabi ba ibẹ jẹ. Ohunkohun ti wọn ba ti darukọ Tinubu mọ, awọn oluwọde naa yoo rọ lọ sibẹ, wọn yoo si ba a jẹ. Nibi yii ni ọrọ ti daru mọ ijọba lọwọ, nitori ijọba ko le ko awọn ṣọja tabi agbofinro mi-in jade, nigba to jẹ eyi to ṣẹlẹ yii, gbogbo aye lo n pariwo pe ko si ijọba agbaye kan to n ṣe bẹẹ, wọn ko letọọ lati yinbọn pa awọn ti wọn n ṣewọde, awọn ijọba ilẹ-okeere si n da si i. Ọrọ naa ko wahala mi-in ba awọn to n ṣejọba tori wọn mọ pe ti wọn ba fi ẹsẹ rẹ mulẹ pe awọn lawọn ṣe e, koda ki awọn ti fi ijọba silẹ, wọn le mu awọn, ti wọn yoo si ba awọn ṣe ẹjọ apaayan ni kootu agbaye, bi wọn ko ba si ṣọra, ẹwọn ni wọn yoo ku si. Gomina Babajide Sanwo-Olu ko tilẹ ran ijọba apapọ funra ẹ lọwọ, nitori niṣe lo jade pe oun ko mọ kinni kan nipa awọn ṣọja ti wọn lọọ kọ lu awọn ọmọ naa, o ni awọn ti wọn lagbara ju oun lọ lo wa nidii ọrọ yii o. Lati le sọ pe awọn ti wọn lagbara ju oun lọ lo wa nidii ọrọ naa, awọn eeyan bẹrẹ si i fi eeji kun ẹẹta, wọn ni iṣẹlẹ naa ko le se lẹyin ijọba Buhari, pe ko ṣaa ti i pẹ nigba ti Lai Muhammed ti i ṣe minisita fun eto ikede sọ pe awọn ko ni i gba ki ẹnikẹni fi ọwọ pa ida ijọba awọn loju, ẹni ba ṣe bẹẹ, yoo jẹ iyan rẹ niṣu. Wọn ni pẹlu iru ikede ti Alaaji Muhammed ṣe yii, ko si ariyanjiyan pe ijọba Buhari lo da awọn tọọgi naa sita.


Nibi yii ni ọrọ ti daru mọ ijọba lọwọ, nitori ijọba ko le ko awọn ṣọja tabi agbofinro mi-in jade, nigba to jẹ eyi to ṣẹlẹ yii, gbogbo aye lo n pariwo pe ko si ijọba agbaye kan to n ṣe bẹẹ, wọn ko letọọ lati yinbọn pa awọn ti wọn n ṣewọde, awọn ijọba ilẹ-okeere si n da si i. Ọrọ naa ko wahala mi-in ba awọn to n ṣejọba tori wọn mọ pe ti wọn ba fi ẹsẹ rẹ mulẹ pe awọn lawọn ṣe e, koda ki awọn ti fi ijọba silẹ, wọn le mu awọn, ti wọn yoo si ba awọn ṣe ẹjọ apaayan ni kootu agbaye, bi wọn ko ba si ṣọra, ẹwọn ni wọn yoo ku si. Gomina Babajide Sanwo-Olu ko tilẹ ran ijọba apapọ funra ẹ lọwọ, nitori niṣe lo jade pe oun ko mọ kinni kan nipa awọn ṣọja ti wọn lọọ kọ lu awọn ọmọ naa, o ni awọn ti wọn lagbara ju oun lọ lo wa nidii ọrọ yii o. Lati le sọ pe awọn ti wọn lagbara ju oun lọ lo wa nidii ọrọ naa, awọn eeyan bẹrẹ si i fi eeji kun ẹẹta, wọn ni iṣẹlẹ naa ko le se lẹyin ijọba Buhari, pe ko ṣaa ti i pẹ nigba ti Lai Muhammed ti i ṣe minisita fun eto ikede sọ pe awọn ko ni i gba ki ẹnikẹni fi ọwọ pa ida ijọba awọn loju, ẹni ba ṣe bẹẹ, yoo jẹ iyan rẹ niṣu. Wọn ni pẹlu iru ikede ti Alaaji Muhammed ṣe yii, ko si ariyanjiyan pe ijọba Buhari lo da awọn tọọgi naa sita. Eleyii ko fi ọkan awọn ti wọn n ba Buhari ṣiṣẹ balẹ, awọn naa si jade pe ijọba apapọ ko mọ kinni kan nipa ọrọ naa, awọn ko ran ṣọja kankan niṣẹ o. Bi awọn ti sọ bẹẹ ni ọga awọn ṣọja pata jade, oun naa ni oun ko mọ kinni kan ninu ọrọ yii, ko si si ileeṣẹ ologun kan to paṣẹ fun awọn ṣọja lati jade, tabi lati ko ibọn lọ si Lẹkki, o ni ṣaka ni ara awọn mọ ni tawọn. Ọga awọn ọlọpaa pata naa jade, o ni ko si ẹni to jade ninu awọn ọmọ toun to lọ si ọna Lẹkki, ko si sọlọpaa kan to ni ibọn ti yoo yin danu bẹẹ yẹn, nitori bẹẹ ki ẹnikẹni maa gbe iru ọrọ bẹẹ de ọdọ oun. Ni gbogbo asiko yii, awọn oluwọde ko duro mọ, wọn ti gbinaya, wọn ti ba ileeṣẹ tẹlifiṣan TVC jẹ, wọn ti lọ si ileeṣẹ iwe iroyin The Nation, bẹẹ ni wọn n wa awọn ileeṣẹ Tinubu mi-in kaakiri.


Eleyii ko fi ọkan awọn ti wọn n ba Buhari ṣiṣẹ balẹ, awọn naa si jade pe ijọba apapọ ko mọ kinni kan nipa ọrọ naa, awọn ko ran ṣọja kankan niṣẹ o. Bi awọn ti sọ bẹẹ ni ọga awọn ṣọja pata jade, oun naa ni oun ko mọ kinni kan ninu ọrọ yii, ko si si ileeṣẹ ologun kan to paṣẹ fun awọn ṣọja lati jade, tabi lati ko ibọn lọ si Lẹkki, o ni ṣaka ni ara awọn mọ ni tawọn. Ọga awọn ọlọpaa pata naa jade, o ni ko si ẹni to jade ninu awọn ọmọ toun to lọ si ọna Lẹkki, ko si sọlọpaa kan to ni ibọn ti yoo yin danu bẹẹ yẹn, nitori bẹẹ ki ẹnikẹni maa gbe iru ọrọ bẹẹ de ọdọ oun. Ni gbogbo asiko yii, awọn oluwọde ko duro mọ, wọn ti gbinaya, wọn ti ba ileeṣẹ tẹlifiṣan TVC jẹ, wọn ti lọ si ileeṣẹ iwe iroyin The Nation, bẹẹ ni wọn n wa awọn ileeṣẹ Tinubu mi-in kaakiri. Idi eyi ni pe nigba ti ijọba ti ni awọn kọ lawọn ran awọn eeyan yii, to si jẹ ileeṣẹ ọmọ Tinubu, Too-geeti ni wahala yii ti bẹrẹ, awọn mi-in ni o ṣee ṣe ko jẹ Tinubu gan-an lo wa nidii ẹ, Tinubu lo ran awọn ṣọja, bo si jẹ janduku to wọ aṣọ ologun ni wọn, pe ki wọn lọọ pa awọn ọmọọlọmọ. Ko sẹni to waa mọ ibi ti awọn ọmọ to n ṣe iwọde naa ti ri nọmba Tinubu, ni wọn ba pe e lori foonu, ni wọn ba bẹrẹ si i bi i leere pe ki lo de to ni ki wọn pa awọn eeyan, ki lo de to ni ki wọn pa awọn ọmọ ọlọmọ, nigba ti oun naa bimọ. Akọkọ, Tinubu ni oun ko si nile o, pe irin-ajo, ni orilẹ-ede Faranse, loun wa, ati aṣaaju ilu loun, oun ko jẹ si nidii iru iwa yii, oun ko si duro sibi kan pe ki wọn pa awọn ọmọọlọmọ.


Idi eyi ni pe nigba ti ijọba ti ni awọn kọ lawọn ran awọn eeyan yii, to si jẹ ileeṣẹ ọmọ Tinubu, Too-geeti ni wahala yii ti bẹrẹ, awọn mi-in ni o ṣee ṣe ko jẹ Tinubu gan-an lo wa nidii ẹ, Tinubu lo ran awọn ṣọja, bo si jẹ janduku to wọ aṣọ ologun ni wọn, pe ki wọn lọọ pa awọn ọmọọlọmọ. Ko sẹni to waa mọ ibi ti awọn ọmọ to n ṣe iwọde naa ti ri nọmba Tinubu, ni wọn ba pe e lori foonu, ni wọn ba bẹrẹ si i bi i leere pe ki lo de to ni ki wọn pa awọn eeyan, ki lo de to ni ki wọn pa awọn ọmọ ọlọmọ, nigba ti oun naa bimọ. Akọkọ, Tinubu ni oun ko si nile o, pe irin-ajo, ni orilẹ-ede Faranse, loun wa, ati aṣaaju ilu loun, oun ko jẹ si nidii iru iwa yii, oun ko si duro sibi kan pe ki wọn pa awọn ọmọọlọmọ. O ni eleyii ko daa, bẹẹ lo si fi ẹnu kan bu ijọba Buhari pe awọn ni wọn ko tete mojuto ọrọ naa ko too di ohun to da yii. Ko sẹni to waa mọ ohun to ṣẹlẹ lẹyin naa nitori ọrọ ti Tinubu sọ lori foonu ati ohùn to fi sọrọ yii yatọ pata si ọrọ to sọ ati ohùn to fi sọ ọ nigba to jade lọjọ Satide ijẹrin. Ohun ti awọn eeyan fura si ṣaa ni pe o ṣee ṣe ko jẹ ọrọ to kọkọ sọ bi awọn ọrẹ rẹ ti wọn n ṣejọba ninu.


O ni eleyii ko daa, bẹẹ lo si fi ẹnu kan bu ijọba Buhari pe awọn ni wọn ko tete mojuto ọrọ naa ko too di ohun to da yii. Ko sẹni to waa mọ ohun to ṣẹlẹ lẹyin naa nitori ọrọ ti Tinubu sọ lori foonu ati ohùn to fi sọrọ yii yatọ pata si ọrọ to sọ ati ohùn to fi sọ ọ nigba to jade lọjọ Satide ijẹrin. Ohun ti awọn eeyan fura si ṣaa ni pe o ṣee ṣe ko jẹ ọrọ to kọkọ sọ bi awọn ọrẹ rẹ ti wọn n ṣejọba ninu. Ṣe ni gbogbo igba naa, awọn eeyan ti bẹrẹ si i sọ oko ọrọ buruku ranṣẹ si Buhari pe ki lo de ti ko ba gbogbo ilu sọrọ, ki lo de ti ko wi kinni kan nipa ohun to n lọ. Buhari ko dahun sibẹ, afi nigba ti akọwe ijọba Amẹrika ni ohun to ṣẹlẹ ni Naijiria naa ko dara. Ni Buhari ba jade sọrọ, ṣugbọn ọrọ to sọ naa, tijatija ni, eebu ati ihalẹ lo pọ ninu ohun to sọ, koda, ko mẹnu ba ohun to ṣẹlẹ ni Lẹkki yii rara.


Ṣe ni gbogbo igba naa, awọn eeyan ti bẹrẹ si i sọ oko ọrọ buruku ranṣẹ si Buhari pe ki lo de ti ko ba gbogbo ilu sọrọ, ki lo de ti ko wi kinni kan nipa ohun to n lọ. Buhari ko dahun sibẹ, afi nigba ti akọwe ijọba Amẹrika ni ohun to ṣẹlẹ ni Naijiria naa ko dara. Ni Buhari ba jade sọrọ, ṣugbọn ọrọ to sọ naa, tijatija ni, eebu ati ihalẹ lo pọ ninu ohun to sọ, koda, ko mẹnu ba ohun to ṣẹlẹ ni Lẹkki yii rara. Ohùn ti Buhari fi waa sọrọ yii naa ni Tinubu fi sọrọ nigba to jade, to lọọ ṣe abẹwo si Gomina Sanwo-Olu. Akọkọ, oun to ti ni oun ko si nile tẹlẹ tun sọ ọ loju aye pe wọn n parọ mọ oun ni, oun ko rebi kan, nitori Aṣiwaju Eko loun, oun si ni Jagaban. Ohun ti eyi ni i ṣe pẹlu gbogbo ohun to wa nilẹ yii ko ye ẹni kan. Lẹyin eyi ṣaa, Tinubu sọ ọrọ to ka awọn eeyan lara gan-an.


Ohùn ti Buhari fi waa sọrọ yii naa ni Tinubu fi sọrọ nigba to jade, to lọọ ṣe abẹwo si Gomina Sanwo-Olu. Akọkọ, oun to ti ni oun ko si nile tẹlẹ tun sọ ọ loju aye pe wọn n parọ mọ oun ni, oun ko rebi kan, nitori Aṣiwaju Eko loun, oun si ni Jagaban. Ohun ti eyi ni i ṣe pẹlu gbogbo ohun to wa nilẹ yii ko ye ẹni kan. Lẹyin eyi ṣaa, Tinubu sọ ọrọ to ka awọn eeyan lara gan-an. O ni wọn gbọdọ wadii awọn ọdọ ti wọn lọọ ṣe iwọde ni Lẹkki yii. Ta lo ran wọn, kin ni wọn n wa, awọn wo lo n fun wọn lounjẹ, iru eeyan wo ni wọn, ati bẹẹ bẹẹ lọ. Eyi tumọ si pe Tinubu ko binu sawọn to paayan, ko si ba awọn ti wọn pa ọmọ wọn kẹdun, ohun to kan an ni lati mọ awọn ti wọn ṣewọde, ati bi wọn ṣe debẹ.


O ni wọn gbọdọ wadii awọn ọdọ ti wọn lọọ ṣe iwọde ni Lẹkki yii. Ta lo ran wọn, kin ni wọn n wa, awọn wo lo n fun wọn lounjẹ, iru eeyan wo ni wọn, ati bẹẹ bẹẹ lọ. Eyi tumọ si pe Tinubu ko binu sawọn to paayan, ko si ba awọn ti wọn pa ọmọ wọn kẹdun, ohun to kan an ni lati mọ awọn ti wọn ṣewọde, ati bi wọn ṣe debẹ. Ọrọ naa ti di wahala gidi si ọrun Aṣiwaju, nitori bi araale ti n bu u, bẹẹ lawọn ero ọna n bu u, wọn ni ko laaanu, ika ati ọdaju gbaa ni. Awọn ti wọn mọ nipa oṣelu tilẹ ni bo ba jẹ nitori pe o n mura lati du ipo aarẹ lo ṣe n ṣe gbogbo eleyii, o ti fi ọrọ ẹnu ati iṣe rẹ ko ba ara rẹ, nitori iṣoro yoo wa fun un gidigidi lati de ipo to n wa yii gan-an, nigba to jẹ lojoojumọ lo n sọ ara rẹ di ọta awọn eeyan si i. Ṣugbọn awọn ọmọ Aṣiwaju ti ni awọn ọta ọga awọn lo wa nidii ọrọ yii o, Jagaban yoo si bori gbogbo wọn.


Ọrọ naa ti di wahala gidi si ọrun Aṣiwaju, nitori bi araale ti n bu u, bẹẹ lawọn ero ọna n bu u, wọn ni ko laaanu, ika ati ọdaju gbaa ni. Awọn ti wọn mọ nipa oṣelu tilẹ ni bo ba jẹ nitori pe o n mura lati du ipo aarẹ lo ṣe n ṣe gbogbo eleyii, o ti fi ọrọ ẹnu ati iṣe rẹ ko ba ara rẹ, nitori iṣoro yoo wa fun un gidigidi lati de ipo to n wa yii gan-an, nigba to jẹ lojoojumọ lo n sọ ara rẹ di ọta awọn eeyan si i. Ṣugbọn awọn ọmọ Aṣiwaju ti ni awọn ọta ọga awọn lo wa nidii ọrọ yii o, Jagaban yoo si bori gbogbo wọn.


Ija Nnamdi Azikiwe pẹlu ajọ FEDECO to n ṣeto ibo lọdun 1979

Ko si tabi ṣugbọn kan nibẹ pe ọgbọn oloṣelu ni Oloye Nnamdi Azikiwe fẹẹ lo fun awọn ti wọn n ṣeto idibo, o si fẹẹ fi juujuu bo gbogbo eeyan loju ni. Ofin eto idibo ti la ọrọ naa kalẹ, ohun ti ofin naa si sọ ni pe ki gbogbo eeyan to ba mọ pe oun yoo du ipo aarẹ orilẹ-ede Naijiria ri i pe awọn san owo-ori awọn pe perepere. Wọn ni ki i ṣe pe ki tọhun ṣẹṣẹ lọọ sare san owo-ori ẹ lẹyin ti eto idibo ti bẹrẹ, to jẹ pe tọhun yoo ti mọ pe oun fẹẹ dupo, nitori ẹ lo si ṣe lọọ sanwo ori. Wọn ni ẹnikẹni to ba ṣe eleyii, wọn yoo ka a kun ẹni ti ko sanwo ori ni, nitori ko yẹ ko jẹ nigba ti aṣaaju ba ni nnkan kan lati gba lọwọ araalu tabi ijọba ni yoo maa sare lọọ sawo-ori, ojuṣe to yẹ ki gbogbo aṣaaju maa ṣe ni. Ohun to jẹ ki Azikiwe ni iṣoro niwaju ajọ FEDECO to n ṣeto idibo nigba naa ree, nitori awọn yẹn ni awọn ko ni i gba orukọ ẹ wọle. Ni ọjọ kẹẹẹdọgbọn, oṣu kẹrin 1979, Azikiwe ko gbogbo awọn oniroyin jọ.


Wọn ni ẹnikẹni to ba ṣe eleyii, wọn yoo ka a kun ẹni ti ko sanwo ori ni, nitori ko yẹ ko jẹ nigba ti aṣaaju ba ni nnkan kan lati gba lọwọ araalu tabi ijọba ni yoo maa sare lọọ sawo-ori, ojuṣe to yẹ ki gbogbo aṣaaju maa ṣe ni. Ohun to jẹ ki Azikiwe ni iṣoro niwaju ajọ FEDECO to n ṣeto idibo nigba naa ree, nitori awọn yẹn ni awọn ko ni i gba orukọ ẹ wọle. Ni ọjọ kẹẹẹdọgbọn, oṣu kẹrin 1979, Azikiwe ko gbogbo awọn oniroyin jọ. Awọn oniroyin Naijiria lo pọ ju, ṣugbọn awọn aṣoju ileeṣẹ iroyin ilẹ okeere naa wa nibẹ, o ni nitori ọrọ ti oun fẹẹ sọ, ọrọ agbaye ni. Ọrọ agbaye kẹ! Eyi lo jẹ ki awọn oniroyin maa ṣubu lu ara wọn, wọn si jokoo wọọrọ sibi ti Azikiwe pepade si, wọn ni awọn ṣetan lati gbọrọ lẹnu ọmọwe oloṣelu to gboyinbo bii awọn araalu ọba.


Awọn oniroyin Naijiria lo pọ ju, ṣugbọn awọn aṣoju ileeṣẹ iroyin ilẹ okeere naa wa nibẹ, o ni nitori ọrọ ti oun fẹẹ sọ, ọrọ agbaye ni. Ọrọ agbaye kẹ! Eyi lo jẹ ki awọn oniroyin maa ṣubu lu ara wọn, wọn si jokoo wọọrọ sibi ti Azikiwe pepade si, wọn ni awọn ṣetan lati gbọrọ lẹnu ọmọwe oloṣelu to gboyinbo bii awọn araalu ọba. Ṣugbọn nigba ti Azikiwe de, o ni aaye oyinbo rẹpẹtẹ paapaa ko si, ohun ti oun pe wọn fun ni pe oun waa tun ọmọluabi oun ṣe ni. “Gẹgẹ bi orukọ mi, ati ipo pataki ti mo ti di mu ni Naijiria yii, gẹgẹ bii olori orilẹ-ede yii lẹẹkan ri, mo fẹẹ sọ fun gbogbo ẹyin oniroyin tiẹ duro yii pe irọ buruku ni Oloye Michael Ani ti i ṣe alaga ajọ to n ṣẹto idibo ilẹ wa, FEDECO, pa mọ mi. “Ẹyin naa ti gbọ ti ọkunrin naa n ke tantan pe Azikiwe ko sanwo-ori, Azikiwe ko sanwo-ori!


Ṣugbọn nigba ti Azikiwe de, o ni aaye oyinbo rẹpẹtẹ paapaa ko si, ohun ti oun pe wọn fun ni pe oun waa tun ọmọluabi oun ṣe ni. “Gẹgẹ bi orukọ mi, ati ipo pataki ti mo ti di mu ni Naijiria yii, gẹgẹ bii olori orilẹ-ede yii lẹẹkan ri, mo fẹẹ sọ fun gbogbo ẹyin oniroyin tiẹ duro yii pe irọ buruku ni Oloye Michael Ani ti i ṣe alaga ajọ to n ṣẹto idibo ilẹ wa, FEDECO, pa mọ mi. “Ẹyin naa ti gbọ ti ọkunrin naa n ke tantan pe Azikiwe ko sanwo-ori, Azikiwe ko sanwo-ori! Ọrọ to n sọ yii ko ri bẹẹ, nitori emi sanwo-ori ni temi o. Mo sanwo-ori mi ni ọdun 1976 si 1977, mo san ti 1977 si 1978, mo si ti san ti 1978 si 1979. Ohun ti ọkunrin olori FEDECO yii wa n sọ ko ye mi, idi ti mo si fi jade si gbangba ree, ko too di pe mọ gba ile-ẹjo lọ, nitori bi wọn ba sọ ọrọ naa ti ko tẹ mi lọrun, ile-ẹjọ ni yoo ba wa yanju ẹ. Ẹgbẹrun mẹta Naira o le (N3,062.75) ni owo ti mo san lọdun 1976 si 1977 yẹn o, o kan jẹ pe ninu awọn ipin idokoowo ti mo ni ni wọn ti yọ owo naa ni. Ohun ti ko ye Ani naa ree, kaka ko si pe mi jokoo ki n ṣalaye ọrọ fun un, o sare gbe atẹjade sita pe Azikiwe ko sanwo-ori.


Ọrọ to n sọ yii ko ri bẹẹ, nitori emi sanwo-ori ni temi o. Mo sanwo-ori mi ni ọdun 1976 si 1977, mo san ti 1977 si 1978, mo si ti san ti 1978 si 1979. Ohun ti ọkunrin olori FEDECO yii wa n sọ ko ye mi, idi ti mo si fi jade si gbangba ree, ko too di pe mọ gba ile-ẹjo lọ, nitori bi wọn ba sọ ọrọ naa ti ko tẹ mi lọrun, ile-ẹjọ ni yoo ba wa yanju ẹ. Ẹgbẹrun mẹta Naira o le (N3,062.75) ni owo ti mo san lọdun 1976 si 1977 yẹn o, o kan jẹ pe ninu awọn ipin idokoowo ti mo ni ni wọn ti yọ owo naa ni. Ohun ti ko ye Ani naa ree, kaka ko si pe mi jokoo ki n ṣalaye ọrọ fun un, o sare gbe atẹjade sita pe Azikiwe ko sanwo-ori. Nibo ni wọn ti n ṣe iru iyẹn, bawo ni yoo ṣe ṣe iyẹn fun mi laarin gbogbo awa ti a jọ fẹẹ du ipo aarẹ!” Ṣugbọn ọrọ ti Azikiwe sọ pẹlu awọn oniroyin yii tubọ bi Michael Ani ninu ni, n loun naa ba jade, o loun ko laiki bi Azikiwe ti sọrọ laali oun ni gbangba, oun ko fẹ iru ọrọ bẹẹ rara, nitori agbalagba ni Azikiwe, ko si yẹ ki wọn ba a nibi ti yoo ti maa jo langbalangba kikri. Oun naa ba awọn oniroyin Daily Times sọrọ lọjọ kan naa ti Azikiwe sọ ọrọ tirẹ, ohun to si wi ni pe ko si ihalẹ ti eeyan yoo ṣe fun onigẹgẹ ti yoo pọ ti ọfun rẹ silẹ o, ohun ti oun sọ nipa Azikiwe, ododo ọrọ gbaa ni. Baba yii ko sanwo-ori, o kan fẹẹ fi ṣakara pe oniroyin ati oloṣelu loun bo nnkan mọlẹ ni.


Nibo ni wọn ti n ṣe iru iyẹn, bawo ni yoo ṣe ṣe iyẹn fun mi laarin gbogbo awa ti a jọ fẹẹ du ipo aarẹ!” Ṣugbọn ọrọ ti Azikiwe sọ pẹlu awọn oniroyin yii tubọ bi Michael Ani ninu ni, n loun naa ba jade, o loun ko laiki bi Azikiwe ti sọrọ laali oun ni gbangba, oun ko fẹ iru ọrọ bẹẹ rara, nitori agbalagba ni Azikiwe, ko si yẹ ki wọn ba a nibi ti yoo ti maa jo langbalangba kikri. Oun naa ba awọn oniroyin Daily Times sọrọ lọjọ kan naa ti Azikiwe sọ ọrọ tirẹ, ohun to si wi ni pe ko si ihalẹ ti eeyan yoo ṣe fun onigẹgẹ ti yoo pọ ti ọfun rẹ silẹ o, ohun ti oun sọ nipa Azikiwe, ododo ọrọ gbaa ni. Baba yii ko sanwo-ori, o kan fẹẹ fi ṣakara pe oniroyin ati oloṣelu loun bo nnkan mọlẹ ni. “Ẹ wo o, ọrọ ti mo n sọ yii, emi mọ ohun ti mo n wi o!”, Michael Ani lo n sọrọ yẹn o, ọga awọn FEDECO. “Ṣe ẹ ri i, Ki ọrọ too di gbangba bayii, Oloye Azikiwe ti kọwe si mi, to ni ki n fọwọ sowọ pọ pẹlu oun, o ni ki n ṣe oun daadaa, itumọ ohun to si n wi ko ye mi. “Ṣe ki n fọwọsọwọpọ pẹlu ẹ ki n waa parọ fun awọn araalu ni, abi iru ifọwọsọwọ wo lo n beere lọwọ mi.


“Ẹ wo o, ọrọ ti mo n sọ yii, emi mọ ohun ti mo n wi o!”, Michael Ani lo n sọrọ yẹn o, ọga awọn FEDECO. “Ṣe ẹ ri i, Ki ọrọ too di gbangba bayii, Oloye Azikiwe ti kọwe si mi, to ni ki n fọwọ sowọ pọ pẹlu oun, o ni ki n ṣe oun daadaa, itumọ ohun to si n wi ko ye mi. “Ṣe ki n fọwọsọwọpọ pẹlu ẹ ki n waa parọ fun awọn araalu ni, abi iru ifọwọsọwọ wo lo n beere lọwọ mi. Ọrọ yii o ruju rara, ki Azikiwe ko risiiti to fi sanwo-ori ẹ wa, risiiti yii naa ṣaa la fi n ṣe akọsilẹ ohun ti a n ṣe. Emi kọ ni mo ni risiiti, emi kọ ni mo n wa a, n ko si mọgba ti Azikiwe gba risiiti ẹ, risiiti to ti ko fun lemi fi n ṣe ohun tijọba ni ka ṣẹ. Ninu risiiti yii naa lo ti han pe Oloye Azikiwe ko sanwo ori ẹ nigba to yẹ ko san an.